
[bookmark: _Toc131407710]Is mór an onóir dom a bheith páirteach i dTuarascáil Bhliantúil 2022 do Chomhairle Contae Átha Cliath Theas. Bliain dhúshlánach a bhí ann, an chéad bhliain iomlán tar éis COVID-19 agus tar éis na géarchéime idirnáisiúnta a tháinig chun cinn mar thoradh ar an gcogadh san Úcráin, ach rinneadh dul chun cinn suntasach i réimsí éagsúla den Chomhairle. 

Tháinig mé isteach i gComhairle Contae Átha Cliath Theas in 2016. Roimhe sin, ba é an cúlra atá agam i gcláir chumhachtaithe don óige a fhorbairt agus deiseanna oideachais a chur chun cinn sa bhaile agus thar lear a spreag mo rannpháirtíocht sa pholaitíocht áitiúil. Bhí an-bhród orm féin agus ar mo theaghlach nuair a toghadh mé mar Mhéara i mí an Mheithimh 2022, an chéad bhean LADTA+ riamh a toghadh chuig oifig an Mhéara nó an Chathaoirligh in údarás áitiúil i bPoblacht na hÉireann.

An lá sin ar toghadh mé mar Mhéara an Chontae, gheall mé go ndíreoinn ar thrí phríomhréimse ar feadh thréimhse mo théarma – daoine óga agus an mheabhairshláinte, spórt agus áineas a chur chun cinn ar bhealach dearfach ar fud an Chontae, agus rannpháirtíocht sa phobal ag daoine scothaosta i mBaile Átha Cliath Theas. Bhain mé sult as bheith ag obair ar thionscnaimh chun tacú leis na téamaí sin le roinnt míonna anuas. 

Tréimhse thar a bheith gnóthach don Chomhairle a bhí ann agus sinn ag imeacht ón bpaindéim in 2022. Tá roinnt mhaith dul chun cinn déanta ar thionscadail riachtanacha agus ar bhonneagar riachtanach ar fud an Chontae, lena n-áirítear an fhorbairt ar Chrios Forbartha Straitéisí Chluain Buiríosa agus forbraíocht roinnt ionaid chóiríochta nua do dhaoine scothaosta inár bpobail. Tá an ceathrú seastán i Staid Thamhlachta ar bun le tamall anuas agus tá infheistíocht den scoth déanta inár bpáirceanna, spásanna súgartha agus inár saoráidí spóirt agus áineasa. 

Bhíomar go léir dírithe ar an ngeilleagar a athoscailt in 2022, ar dhéileáil le tionchar iarmharach COVID-19, ar thosaíochtaí a bhí ann roimhe sin a chur ar bun arís agus ar bhreathnú amach romhainn don todhchaí. Cé go ndearnadh dul chun cinn ollmhór, ní raibh an bhliain gan dúshláin agus frustrachas, agus na dúshláin iar-COVID-19 agus na héifeachtaí ón gcogadh san Úcráin ina gcúiseanna le fadhbanna le slabhraí soláthair, boilsciú suntasach, moilleanna ar thionscadail agus géarchéim thithíochta agus chóiríochta leanúnach. 

Mar is amhlaidh i gcás COVID-19, chuir an cogadh san Úcráin isteach go mór ar phleanáil eagraíochtúil, ós rud é go raibh ar Éirinn cosaint shealadach a sholáthar do bheagnach 70,000 dídeanaí. Ghlac Comhairle Contae Átha Cliath Theas ról réamhghníomhach maidir leis sin agus cé nach raibh baint dhíreach ag an gComhairle leis an bhfreagairt a phleanáil, thacaigh sí leis an iarracht náisiúnta tríd an bhfóram áitiúil chun tacú le lánpháirtiú. Cuireadh fáilte roimh dhídeanaithe agus cuireadh tacaíochtaí bunúsacha pobail ar fáil dóibh. Aimsíodh cóiríocht nuair ba chuí agus cabhraíodh leis an bpróiseas náisiúnta inar gheall daoine cóiríocht a chur ar fáil. 

Bhí tithíocht mar phríomhthosaíocht arís in 2022. Ghlac Comhairle Contae Átha Cliath Theas straitéis tithíochta cúig bliana agus fuaireamar cead ón rialtas ina leith. Bhí sé mar sprioc ag an straitéis 3,707 aonad sóisialta agus 1,133 aonad inacmhainne a sholáthar. Baineadh amach 98% de sprioc 2022 i leith 400 aonad; soláthraíodh 391 aonad, d’ainneoin moill ar thógáil agus deacrachtaí le conraitheoirí. Tá píblíne láidir soláthair againn le haghaidh 2023 agus táimid ar an mbóthar ceart chun ár sprioc 700 aonad don tithíocht shóisialta a bhaint amach. Baineadh amach garsprioc shuntasach sa straitéis fhoriomlán nuair a soláthraíodh an chéad chéim d’aonaid shóisialta agus inacmhainne i gCill Chairbre. Ar an gcaoi chéanna, fuarthas €186 milliún de mhaoiniú URDF le haghaidh Chrios Forbartha Straitéisí Chluain Buiríosa, méid a bheidh mar bhonn taca do 2,500 teach sóisialta agus inacmhainne a sholáthar san áit sin sna blianta amach romhainn. Fuarthas cead pleanála don chéad dá chéim, lena gcuimsítear 382 aonad, le linn na bliana agus tá an dearadh mionsonraithe á dhéanamh ina leith faoi láthair. Ag deireadh na bliana, bhí tairiscintí againn don chéad tionscadal um thithíocht ar cíos de réir costais ag Belgard Thuaidh. Tosófar ar an tógáil i lár 2023 agus soláthrófar 133 aonad inacmhainne ar cíos de réir costais. 

Cé gur cuireadh isteach ar chúrsaí tógála go ginearálta i gcomhthéacs fadhbanna le slabhraí soláthair, boilsciú ábhar agus éiginnteacht maidir le tairiscintí, cuireadh tús le roinnt tionscadail thábhachtacha le linn na bliana, ina measc Ionad Nuálaíochta Thamhlachta, Staid Thamhlachta, Ionad Pobail Theach Sagard, Teach Cúirte Ráth Cúil agus raon tionscadal beag eile, lena n-áirítear spásanna do dhéagóirí ag Baile Mhic Craith, Lána Tandy agus an Eiscir. Bhí moilleanna ar thairiscintí i gcás raon tionscadal eile, agus tá siad le tosú go luath in 2023, lena n-áirítear Pláis Chathartha Thamhlachta, Lárionad Ceantair Thigh Motháin, Páirc Chorcaí agus Páirc Chill an Ardáin, an Síneadh le Bealach Glas na Canálach Móire, páirc imeartha Astroturf Sheáin Bhreathnaigh, agus Ionad Idirghlúine Theach Mealóg. 

Leanamar ar aghaidh lenár bpleananna chun infheistiú i mbonneagar pobail, lena n-áirítear ionaid phobail nua ag Iarthar na Cathrach, an Caisleán Nua, Baile Uí Chuilinn, Cill an Ardáin agus Cill Chairbre. Tá na pleananna beagnach i gcrích i ngach cás. Ghlacamar Plean Forbartha Leabharlainne nua lena gcuimsítear pleananna do leabharlanna nua in Iarthar Bhaile Átha Cliath agus i mBaile Adaim. Iarradh tairiscintí le haghaidh oibreacha feabhsúcháin dar luach iomlán €10 milliún i bPáirc Chorcaí agus i bPáirc Chill an Ardáin. Cuirfear tús leis na hoibreacha sin go luath sa samhradh in 2023. Ina theannta sin, tá cead pleanála faighte le haghaidh Pháirc Chuidbhricht agus tá tús curtha leis an bpleanáil don athdhearadh ar Pháirc Ráth Miontáin agus ar Pháirc Ghleanntán an Choiréil. 

Tagann cruthú post, fiontraíocht agus cur chun cinn na turasóireachta faoi raon feidhme na ndeiseanna forbartha eacnamaíche a ndearnadh dul chun cinn orthu i rith na bliana. Maidir leis sin, b’fhorbairtí dearfacha in 2022 a bhí in oscailt 500 acra breise ag Caisleán na Gráinsí, tús a chur le hIonad Nuálaíochta Thamhlachta agus an dul chun cinn ar ionaid fiontraíochta/nuálaíochta bheartaithe ag an Dara Loc Déag agus Baile Adaim. Garspriocanna móra eile a baineadh amach mar chuid dár spriocanna corparáideacha a sholáthar a bhí i bhfaomhadh a fháil d’Ionad Cuairteoirí Shléibhte Bhaile Átha Cliath dar luach €20 milliún, cur i gcrích na n-oibreacha feabhsúcháin i Sráidbhaile Theach Mealóg, faomhadh do phleananna le haghaidh Sráidbhaile Leamhcáin agus Stáblaí Chaisleán Ráth Fearnáin, agus cur i gcrích Scéim Téimh Ceantair Thamhlachta. 

Tá dul chun cinn breise déanta ar chur i bhfeidhm ár Straitéise maidir le Gníomhú ar son na hAeráide. Ag an bpointe seo, tá ár sprioc maidir le feabhas 33% a chur ar éifeachtúlacht fuinnimh sáraithe againn. I measc na dtionscnamh eile a bhí ar bun in 2022 bhí: cur i gcrích thionscadal Téimh Ceantair Thamhlachta, a shábhálfaidh 1,500 tona Aonocsaíde Carbóin (CO) in aghaidh na bliana; cur i gcrích oibreacha iarfheistithe fuinnimh i 199 teach sóisialta; infheistiú €14 mhilliún eile i rotharbhealaí agus i nglasbhealaí; cur i gcrích Straitéis Luchtaithe FL Bhaile Átha Cliath; uasghrádú chuig caighdeán LED ar 1,500 solas poiblí eile; trí bhogach thógtha a fhorbairt; tús curtha le staidéir bhonnlíne faoi chriosanna dícharbónaithe beartaithe i dTamhlacht agus i gCluain Dolcáin; 650 seastán páirceála rothar curtha ar fáil agus oiliúint curtha ar 662 rannpháirtí mar chuid den chlár ‘Cycle Right’.

I gcomhthéacs na pleanála don todhchaí, chríochnaíomar athbhreithniú ar an bPlean Forbartha Contae, d’ullmhaíomar an creat don tionscadal athnuachana uirbí is mó sa Stát, dar teideal “City Edge” ar Bhóthar an Náis, chuireamar tús le comhairliúchán ar Phlean Ceantair Áitiúil Chluain Dolcáin agus chuireamar tús le staidéar eacnamaíoch maidir le forbairt an Dara Loc Déag i Leamhcán. I gcomhthéacs na réamhphleanála, d’fhaomh an Chomhairle 17 bhforbairt faoi phróiseas Chuid a hOcht le linn 2022, ina measc scéimeanna tithíochta, rotharbhealaí agus glasbhealaí, bonneagar pobail, páirceanna imeartha agus feabhsúcháin ar shráidbhailte. 

Mar a dhéanaimid i gcónaí, rinneamar iarracht idirghníomhú saoránach agus pobal a fháil ar an mbealach is leithne is féidir chun an Contae a thabhairt chun cinn. Mhéadaíomar ár gcuid cainéal cumarsáide; chuireamar suíomhanna gréasáin ar bun faoi Ghníomhú ar son na hAeráide agus Rothaíocht Bhaile Átha Cliath Theas, agus tá tairseach pleanála nua do shaoránaigh á forbairt againn. Chuireamar an tionscnamh buiséadaithe rannpháirtíochta “300K Have Your Say” ar bun arís, tionscnamh ar éirigh thar cionn leis roimhe seo, agus tá cruinnithe na Comhairle agus cruinnithe na gCoistí Ceantair á gcraoladh ar an ngréasán againn. D’ainneoin na ndúshlán a luadh thuas, rinneadh dul chun cinn nithiúil maidir lenár ngealltanais do shaoránaigh Bhaile Átha Cliath Theas a chomhlíonadh in 2022. Níorbh fhéidir é sin a bhaint amach gan iarrachtaí, díograis agus dúthracht ár gComhaltaí Tofa agus ár mball foirne, agus gabhaim buíochas ó chroí le gach duine díobh. 

Bunaíodh Comhairle Contae Átha Cliath Theas ar an Satharn, 1 Eanáir 1994 agus feidhmíonn sí i limistéar 222.74 ciliméadar cearnach. Tá sé faoi theorainn chathair Bhaile Átha Cliath soir ó thuaidh, Sléibhte Bhaile Átha Cliath agus Contae Chill Mhantáin ó dheas, Abhainn na Life ó thuaidh agus í á scaradh ó Fhine Gall agus Contae Chill Dara ag dul siar. 

Tá daonra 299,793 sa chontae anois ag cur fúthu in 92,363 teach cónaithe de réir thorthaí dhaonáireamh 2016, ag léiriú méadú 11.4% ar an daonra ón daonáireamh roimhe sin in 2011. Tá an méadú sin níos airde ná an méadú 8% ar an daonra náisiúnta.

Tá 40 Comhalta Tofa ar an gComhairle atá scaipthe ar fud seacht dtoghcheantar agus is iad na comhaltaí a thoghann an Méara gach bliain. In éineacht leis an nGrúpa Beartais Chorparáidigh, déanann sé Choiste um Beartas Straitéiseach beartas a fhorbairt agus a mholadh don Chomhairle. Tá Comhaltaí Tofa agus ionadaithe ó na hearnálacha gnó, feirmeoireachta, comhshaoil, pobail agus ceardchumainn ar na coistí.


[bookmark: _Toc242095151]Ár bpríomhsheirbhísí 
Seo a leanas na cúig réimse seirbhíse atá againn: 

Forbairt eacnamaíochta, fiontair agus turasóireachta 
-  	Forbairt eacnamaíoch agus cur chun cinn an chontae ó thaobh na hinfheistíochta de 
- 	Forbairt agus tacaíochtaí fiontair 
- 	Bainistíocht sócmhainní 
- 	Seirbhísí leabharlainne, an oifig ealaíon agus bonneagar cultúrtha 
- 	Cur chun cinn an Chontae agus forbairt turasóireachta

Talamhúsáid, pleanáil agus iompar
- 	Bainistíocht forbartha
- 	Réamhphleanáil
- 	Tógáil agus cothabháil bóithre
- 	Bainistíocht tráchta
- 	Soilsiú Poiblí
- 	Rialú tógála
- 	Cur chun cinn na hoidhreachta agus an chaomhantais

Forbairt tithíochta, shóisialta agus phobail 
-	Clár tithíochta sóisialta 
-	Leithdháiltí, cothabháil agus athchóirí tithíochta 
-	Seirbhísí sóisialta, bainistiú eastát agus forbairt phobail 
-	Tionscnaimh aoisbháúla agus cuimsithe shóisialta 
-	Cláir spóirt agus tionscnaimh sláinte agus folláine 

An comhshaol, uisce agus athrú aeráide 
-	Maolú ar an athrú aeráide agus oiriúnú dó 
-	Bainistíocht móréigeandála
-	Dramhaíl agus forfheidhmiú 
-	Seirbhísí uisce agus draenála 
-	Seirbhísí tréidliachta 
-	Bainistiú agus cothabháil an réimse phoiblí 

Cumas eagraíochtúil agus cuntasacht 
-	Seirbhísí corparáideacha 
-	Bainistíocht acmhainní daonna 
-	Bainistíocht airgeadais 
- 	Teicneolaíochtaí faisnéise agus cumarsáide 
-	Seirbhísí ailtireachta 
-	Seirbhísí dlí

Bhí 109 cruinniú den Chomhairle iomlán, den Choiste um Eagrú, Nós Imeachta agus Airgeadas, den Ghrúpa Beartais Chorparáidigh (CPG) agus de na Coistí Ceantair ag a raibh:

· Aon chruinniú déag den Chomhairle Contae
· Cruinniú Bliantúil amháin
· Cruinniú Speisialta amháin den Chomhairle Contae
· Cruinniú amháin maidir leis an mBuiséad Bliantúil
· Cúig chruinniú den Choiste um Eagrú, Nós Imeachta agus Airgeadas (lena n-áirítear 1 Chruinniú Speisialta ar Bhuiséad)
· Aon chruinniú déag den Ghrúpa Beartais Chorparáidigh
· Bhuail na trí Choiste Ceantair le chéile:
· Aon chruinniú déag maidir le Ráth Fearnáin / Teach Mealóg / Teach na Giúise-Bóthar na Bruíne
· Aon chruinniú déag maidir le Cluain Dolcáin / An Caisleán Nua / Ráth Cúil / Teach Sagard / An Briotás
· Deich gcruinniú maidir le Leamhcán / Baile Phámar / Cluain Dolcáin Thuaidh 
· Deich gcruinniú den Choiste Ceantair i dTamhlacht

Ina theannta sin:
· Bhí 24 chruinniú thar na sé Choiste um Beartais Straitéiseacha
· Bhí 4 chruinniú den Chomhchoiste Póilíneachta
· Bhí 3 chruinniú den Choiste Iniúchóireachta
· Bhí 1 chruinniú ag Comhaltaí an Oireachtais
· Bhí 5 chruinniú faoin bPlean Forbartha Contae



[bookmark: _Toc242095153]CBS um na hEalaíona, Cultúr, An Ghaeilge, Oidhreacht agus Leabharlanna
Comhaltaí na Comhairle
· Alan Edge (Neamhspleách) - Cathaoirleach
· Mick Duff (Neamhspleách) 
· Kenneth Egan (Neamhspleách)
· Alan Hayes (Neamhspleách)
· Teresa Costello (Fianna Fáil)

Comhaltaí earnála
An tUas. Freda Manweiler - Líonra Rannpháirtíochta Pobail (PPN)

	Dáta an chruinnithe, téamaí 2022
	Ceist bheartais a pléadh

	02/02/2022
	· Tús Eolais, Spásanna Leabharlainne
· Leabharlann agus Stiúideo Cruthaitheach Chluain Dolcáin Thuaidh
· Plean Oibre Music Generation 2022

	04/05/2022
	· Ceathrú Chultúir Thamhlachta – Cearnóg Sheomra na Comhairle
· Uasdátú ón Oifigeach Oidhreachta
· Plean Forbartha Leabharlann – Uasdátú

	07/09/2022
	· Plean Forbartha Leabharlann – Uasdátú
· Compord, Siamsaíocht agus Ionchuimsitheacht – tionscnaimh um fholláine an phobail le Leabharlanna Bhaile Átha Cliath Theas
· Éire Ildánach – Uasdátú

	02/11/2022
	· Plean Forbartha Leabharlann – Cur i Láthair agus Plé
· An Straitéis Cultúir agus Cruthaitheachta – Cur i Láthair agus Plé

Comhaltaí na Comhairle
· Cathal King (Sinn Féin) – Cathaoirleach
· Lynn McCrave (Fine Gael)
· Ronan McMahon (Neamhspleách)
· Leah Whelan (Dlúthpháirtíocht)
· Ed O'Brien (Fianna Fáil)
· Louise Dunne (Sinn Féin)
· Liona O'Toole (Neamhspleách)
· Pamela Kearns (Lucht Oibre)

Comhaltaí earnála
· Jack McDonnell - TUD Tamhlacht
· Tara De Buitléar - PPN 
· Sherri Brennan - Comhlachas Gnó Tráchtála
· John Kiberd- PPN

	Dáta an chruinnithe, téamaí 2022
	Ceist bheartais a pléadh

	09/02/2022
	· Plean Forbartha na hOifige Fiontair Áitiúil 2021 - 2024
· Gníomhaíocht Feidhmíochta OFÁ 2021
· Deontais Aghaidh Siopa 2021/2022

	11/05/2022
	· Uasdátú ar na Tionscadail EETD – Caisleán na Gráinsí
· Uasdátú ar na Tionscadail EETD – Ionad Nuálaíochta

	14/09/2022
	· Oifig Fiontair Áitiúil
           a. Tionscadail Turasóireachta
           b. Gníomhaíocht agus tionscadail OFÁ
· Tionscadail um Fhorbairt Gheilleagrach
           a. Máistirphlean an Dara Loc Déag
           b. Máistirphlean agus Straitéis Mhargaíochta Chaisleán na Gráinsí
· Comhfhreagras maidir le Seirbhís Fostaíochta Áitiúla agus Clubanna Post Pháirtíocht Chontae Átha Cliath Theas

	09/11/2022
	· Cur i Láthair PPN
· Cur i Láthair Phlean Fiontraíochta Réigiúnach Bhaile Átha Cliath
· Moil Fiontraíochta i mBaile Átha Cliath: Tuarascáil Taighde 

Comhaltaí na Comhairle
· David McManus (Fine Gael) - Cathaoirleach
· Emma Murphy (Fianna Fáil)
· Dermot Richardson (Sinn Féin)
· Madeleine Johansson (Dlúthpháirtíocht)
· Francis Timmons (Neamhspleách)
· Gus O’Connell (Neamhspleách)
· Lyn Hagin Meade (An Páirtí Glas)

Comhaltaí earnála
· Una Ruddock - PPN 
· Deirdre Mooney - An Lucht Gnó
· Donnie Andersen - Talmhaíocht agus Feirmeoireacht

	Dáta an chruinnithe, téamaí 2022
	Ceist bheartais a pléadh

	09/02/2022
	· Scéimeanna um Fhaoiseamh ó Thuilte agus Uisce Dromchla
· Straitéis Luchtaithe FL an Údaráis Áitiúil
· Treoir Mhínithe, Dhearaidh agus Mheasúnaithe Córas Draenála Inbhuanaithe (SuDS) SDCC
· Plean Gníomhaithe ar son Athrú Aeráide 2019-2024
· Uasdátú ar Ghníomhaíochtaí Feasachta Comhshaoil
· Uasdátú ar an mBeartas um Gharraithe Scóir
· Uasdátú ar an bPlean Pailneoirí
· Uasdátú ar an scéim Agra-chomhshaoil Ardtailte Inbhuanaithe (SUAS)
· Lorgaíodh ionadaí ón CBS Comhshaoil don Chomh-Fhochoiste EWCC agus LUPT faoin bPlean Gníomhaíochta um Bithéagsúlacht (le teacht in áit an Chomhairleora Alan Edge)

	03/05/2022
	· Plean Gníomhaíochta Dramhaíola Náisiúnta le haghaidh Geilleagar Ciorclach
· Plean Gníomhaíochta um Thorann Comhshaoil 2018 – 2023
· Uasdátú ar an bPlean Bainistíochta Dramhaíola / Tosaíochtaí WERLA
· Tús le cur leis an Athbhreithniú ar an Straitéis Reiligí
· Straitéis Luchtaithe FL an Údaráis Áitiúil
· Plean Gníomhaithe ar son Athrú Aeráide 2019-2024
· An Straitéis Páirceanna agus Spásanna Oscailte
· Uasdátú ar an Straitéis Páirceanna Spóirt

	06/09/2022
	· Uasdátuithe ar an bPlean Gníomhaithe ar son Athrú Aeráide 2019 / 2024
· Uasdátú ar an Tionscadal LIFE Aibhneacha Uirbeacha Bhaile Átha Cliath
· Uasdátú ar an mBeartas Maireachtáil le Crainn
· Uasdátú ar an bPlean Pailneoirí
· Tuarascáil ón gComh-Fhochoiste EWCC agus LUPT faoin Plean Gníomhaíochta um Bithéagsúlacht
· Uasdátú ar an Straitéis Athchúrsála

	02/11/2022
	· Dréacht-Straitéis Páirceanna agus Spásanna Oscailte
· Athbhreithniú ar an bPlean Bainistíochta Bruscair 2020-2022 agus tús curtha le Plean 2023-2025
· Uasdátú ar Ghníomhú ar son na hAeráide, Tuarascáil Bhliantúil CCAP 2022
· Scéimeanna um Fhaoiseamh ó Thuilte agus Uisce Dromchla
· Tuarascáil ón gComh-Fhochoiste EWCC agus LUPT faoin Plean Gníomhaíochta um Bithéagsúlacht
· Clár CBS 2023

Comhaltaí na Comhairle
· Laura Donaghy (An Páirtí Glas)
· Kieran Mahon (Dlúthpháirtíocht)
· Joanna Tuffy (Lucht Oibre)
· Shane Moynihan (Fianna Fáil)
· William Carey (Sinn Féin)
· Brian Lawlor (Fine Gael) 

Comhaltaí earnála
· Betty Tyrrell-Collard - Ceardchumann
· Sharon Harty - PPN
· Gerry Stockil - PPN

	Dáta an chruinnithe, téamaí 2022
	Ceist bheartais a pléadh

	10/02/2022
	· Réimsí Tosaíochta agus Plean Oibre CBS 2022
· Seachadadh Tithíochta
· Athbhreithniú ar Bhainistiú Eastát
· Uasdátú ar Leithdháiltí
· Tithíocht Inacmhainne Chill Chairbre
· Tithíocht Ar Líne
· Míreanna le tabhairt ar aird. 
         1) Córas Bainistíochta Iasachtaí nua a thabhairt isteach  
        2) Uasdátú ar an Tionscadal um Thithe Aoisbhácha Sláintiúla 
       3) Scéim Ceannaigh (Incriminteach) do Thionóntaí 
      4) Cigireachtaí ar Chíos Príobháideach 
       5) Ceannach Tithíochta 
      6) Iasacht Tí Údaráis Áitiúil 
· Ceisteanna a tharraing Comhaltaí Coiste anuas
a) Sábháilteacht Dóiteáin i bhFoirgnimh Árasán Ilstórach

	12/05/2022
	· Plean Gníomhaíochta um Easpa Dídine Réigiúnach Bhaile Átha Cliath 2022-2024
· Rialacháin maidir le Tithíocht Inacmhainne
· Clár Iarfheistithe Éifeachtúlachta Fuinnimh 2022 agus Sceideal Cothabhála Beartaithe
· Uasdátú ar Sheachadadh Tithíochta
· Uasdátú ar Leithdháiltí
· Tuarascálacha / Uasdátuithe le tabhairt ar aird:
          A) Tuarascáil ó Chruinniú an Ghrúpa Stiúrtha um Thithíocht agus Míchumas i mí an Mhárta 2022 
          B) Fóram AHB agus Rannpháirtíocht AHB le Comhaltaí Tofa 
          C) Athbhreithniú ar an gClár Cóiríochta don Lucht Siúil 
· Ceisteanna a tharraing Comhaltaí Coiste anuas
          A) Sábháilteacht Dóiteáin i bhFoirgnimh Árasán Ilstórach

	08/09/2022
	· Athbhreithniú Meántéarma ar an gClár Cóiríochta don Lucht Siúil 2019-2024
· Scéim Tosaíochta um Shocruithe Ceannaigh Teaghaise Inacmhainne
· Tuarascáil ar Sheachadadh Tithíochta 
· Tuarascáil ar Leithdháiltí
· Cothabháil Phleanáilte / Clár Iarfheistithe um Éifeachtúlacht Fuinnimh
· Míreanna le tabhairt ar aird:
           A) Tuarascáil ón nGrúpa Stiúrtha um Thithíocht agus Míchumas
B) Cigireachtaí ar Chóiríocht ar Cíos
C) Tionscadal Iasachtaí
· Míreanna arna n-iarraidh ag Comhaltaí Coiste:
A) Nithe maidir le Sábháilteacht Dóiteáin
B) Forbairtí Straitéiseacha Tithíochta

	23/11/2022
	· Nithe a tháinig chun cinn
· Clár oibre CBS um Thithíocht 2023
· Seachadadh Tithíochta
· Leithdháiltí agus Coigeartú Méide
· Tithe Folmha
· An chéad chéim eile den Cheannach Tithe Inacmhainne – Cill Chairbre
· Tionscnamh Píolótach Ligin Rogha-Bhunaithe de Chóiríocht an Lucht Siúil
· Forbairtí Straitéiseacha Tithíochta i mBaile Átha Cliath Theas
· Míreanna le Tabhairt ar Aird:
a. Meabhrán Tuisceana AHB Communications
b. Uasdátú ar Athligin
c. Tuarascáil Dul Chun Cinn ar Chláir Chothabhála Beartaithe 
d. Cigireachtaí Cíosa (Tuarascáil Chríochnaitheach 2022)
e. Deontais Tithíochta (Tuarascáil Chríochnaitheach 2022)
f. Iasacht Tí Údaráis Áitiúil (Tuarascáil Chríochnaitheach 2022)
· Míreanna arna n-iarraidh ag Comhaltaí:
a. G. Stockil: Nithe maidir le Sábháilteacht Dóiteáin
b. An Comh. William Carey

Comhaltaí na Comhairle
· Trevor Gilligan (Fianna Fáil) - Cathaoirleach
· Paddy Holohan (Sinn Féin)
· Vicki Casserly (Fine Gael)
· Shirley O'Hara (Fine Gael)
· Charlie O'Connor (Fianna Fáil)
· Carly Bailey (Na Daonlathaigh Shóisialta)

Comhaltaí earnála
· Lynn Byrne - PPN
· Daire Hennessy - PPN

	Dáta an chruinnithe, téamaí 2022
	Ceist bheartais a pléadh

	15/02/2022
	· Plean Oibre agus Tosaíochtaí le haghaidh 2022.
· An Clár Spórt Scoileanna.
· Athbhreithniú ar Fhorbairt Pobail.
· Athbhreithniú ar Dheontais Phobail 2021 agus Clár Ama 2022.
· Tuarascáil CBS ar an gCoiste Comhpháirtíochta Spórt.
· Uasdátú ar an Straitéis Aoisbháúil.
· Uasdátuithe ar Thionscadail Chaipitil Áirithe. 
· Bainistiú Ionaid Fóillíochta. 
· Míreanna le Tabhairt ar Aird:
a) An Tionscadal um Thithe Aoisbhácha Sláintiúla
            b) Ciste Gníomhaíochtaí Pobail
            c) Suirbhé ar Shaoráidí Pobail
            d) An Plean Áitiúil Eacnamaíochta agus Pobail 

	20/09/2022
	· Plean Spóirt Áitiúil
· Cathracha Gníomhacha
· Sláintecare
· Deontais Phobail agus Spóirt
· Tionscadal na Comhairle do Dhaoine Scothaosta
· Míreanna le tabhairt ar aird:
    a. Freagairt maidir leis an Úcráin
    b. Uasdátú ar Thionscadail Chaipitil Áirithe
· Aon Ghnó Eile
a. An tSeachtain um Chuimsiú Sóisialta, Samhain 2022

	15/11/2022
	· An Clár Éire Shláintiúil
· Bainistiú Ionad Pobail agus Tacaíocht le Rialachas
· An tSeachtain um Chuimsiú Sóisialta 2022
· Tuarascálacha / Uasdátuithe le tabhairt ar aird
a. Uasdátú ar an bPlean Áitiúil Eacnamaíochta agus Pobail 
           b. Uasdátú ar an Straitéis Aoisbháúil (réamhthaifeadta)
           c. Uasdátú ar Thithe Aoisbhácha Sláintiúla (réamhthaifeadta)
           d. An Plean Spórt – Ceistneoir
           e. Deontais Bonneagair Pobail 2022
· Ceisteanna a tharraing Comhaltaí Coiste anuas / Rúin na Comhairle. Saoráidí Leithris Inrochtana d’Imeachtaí arna maoiniú ag Deontais 
             b.      An Tionscadal um Anailís ar Chúram Leanaí

Comhaltaí na Comhairle
· Liam Sinclair (Neamhspleách) – Cathaoirleach
· Paul Gogarty (Neamhspleách)
· Derren Ó Brádaigh (Sinn Féin)
· Baby Pereppadan (Fine Gael)
· Eoin Ó Broin (Neamhspleách)
· Yvonne Collins (Fianna Fáil)

Comhaltaí earnála
· Eoin Ahern – PPN

	Dáta an chruinnithe, téamaí 2022
	Ceist bheartais a pléadh

	24/02/2022
	· Straitéis Chomhtháite um Iompar agus Pleanáil an N81
· Straitéis Sábháilteachta ar Bhóithre 2022-2026 Uasdátú ar an Dul Chun Cinn
· City Edge: Uasdátú ar an Dul Chun Cinn 
· Forbairtí Straitéiseacha Tithíochta (SHD) ar Fhorbairtí Cónaithe Móra (LRD)

	26/05/2022
	· Uasdátú ar Bus Connects
· Uasdátú ar cháin ar Thalamh Criosaithe Cónaithe
· Tuarascáil ar bhliain a haon den tionscadal Rothaíocht Bhaile Átha Cliath Theas (CySD)
· Tuarascáil ón gComh-Fhochoiste CBS don Bhithéagsúlacht 

	29/09/2022
	· An Plean Forbartha Contae 2022-2028:  Uasdátú ar an Dul Chun Cinn (Ordachán ón Aire)
· Straitéis Sábháilteachta ar Bhóithre 2022-2026: Uasdátú ar an Dul Chun Cinn
· Athbhreithniú ar an bPlean Oidhreachta: Uasdátú ar an Dul Chun Cinn (ag brath ar an bPlean Náisiúnta)
· An Straitéis Luchtaithe FL: Uasdátú ar an Dul Chun Cinn 
· PCÁ Chluain Dolcáin: Uasdátú ar an Dul Chun Cinn
· Cáin um Athchriosú Talún
· Tuarascáil ón gComh-Fhochoiste CBS don Bhithéagsúlacht

	24/11/2022
	· An Scéim do Ranníocaíocht Forbartha – Innéacsú
· Forbairtí Straitéiseacha Tithíochta – Measúnú 
· Croíchonair Bhus ó Leamhcán go Lár na Cathrach – Uasdátú
· Suirbhé ar Bhail na Raonta Rothar 
· Oibríocht ‘An Chathair Oscailte’

Bronnadh Gradam an Bhrait Ghlais ar chúig pháirc i mBaile Átha Cliath Theas, rud a thugann aitheantas agus gradam do pháirceanna agus spásanna glasa dea-bhainistithe ar fud an domhain. Is iad na páirceanna a fuair an gradam Páirc Chorcaí, Páirc Sheáin Bhreathnaigh, Páirc Chaisleán Ráth Fearnáin, Páirc na dTor, agus Páirc Thigh Motháin.

Bronnadh ar Pháirc Thigh Motháin an gradam mór le rá Gradam Pailneora 2022/2023 ar son na Páirce Baile is Fearr in Éirinn mar chuid de scéim an Bhrait Ghlais.

Bhuaigh an leabharlann phoiblí is déanaí i gContae Bhaile Átha Cliath Theas, Leabharlann Chaisleán Thigh Motháin, an Gradam d’Fhoirgnimh Chultúrtha/Phoiblí ag Gradaim Institiúid Ríoga Ailtirí na hÉireann 2022.

Bhuaigh Comhairle Contae Átha Cliath Theas Gradam sa chatagóir Nuálaíocht in Údaráis Áitiúla don tionscadal Think Big Space, i gcomhpháirtíocht le Amazon Web Services (AWS) ag Gradaim Shármhaitheasa sa Rialtas Áitiúil de chuid Chomhlachas Tráchtála na hÉireann 2022.

Cuireadh Comhairle Contae Átha Cliath Theas ar an ngearrliosta sna catagóirí seo a leanas:

· Líonra Téimh Ceantair Thamhlachta sa chatagóir Athrú Aeráide 
· Mná sa Rialtas Áitiúil sa chatagóir Éagsúlacht agus Ionchuimsitheacht
· Rothaíocht Bhaile Átha Cliath Theas sa chatagóir Sláinte agus Folláine
· Think Big Space i gcomhpháirtíocht le AWS sa chatagóir Nuálaíocht in Údaráis Áitiúla
· Páirc Ghnó Chaisleán na Gráinsí sa chatagóir Forbairt Gheilleagrach a Chur Chun Cinn
· Mol Rothar Pobail Chluain Dolcáin sa chatagóir Ag Tacú le Pobail Inbhuanaithe
· An Tionscadal um Threoir maidir le Draenáil Inbhuanaithe sa chatagóir Timpeallacht Inbhuanaithe
· NOISE Music sa chatagóir Na hEalaíona a Bhuanú.

Roghnaíodh na táscairí seirbhíse áitiúla seo a leanas lena dtomhas thar thréimhse cúig bliana an Phlean Chorparáidigh:

	Forbairt eacnamaíochta, fiontair agus turasóireachta
	Táscaire feidhmíochta
	Sonraí Bonnlíne
2019
	A baineadh amach in 2022

	
	Líon na dtionscnamh tacaíochta gnó agus caiteachas
	35 / €300,000
	22 / €286,888

	
	Líon na bpost a cruthaíodh nó ar tacaíodh leo i bPáirc Gnó Chaisleán na Gráinsí
	6,000 (lena n-áirítear
Tógáil)
	7,750 (lena n-áirítear
tógáil)

	
	Líon na ndiúscartha talún um fhorbairt eacnamaíoch
	20
	2

	
	Líon na mball gníomhach leabharlainne
	47,462
	57,000

	
	Méid an spáis leabharlainne i m2
	5,798
	7,872

	
	Líon na bhféilte / imeachtaí turasóireachta
	11
	7

	Talamhúsáid, pleanáil agus iompar
	Líon na dtithe príobháideacha a cuireadh i gcrích
	1,107
	1,659

	
	Líon na gcosán nua agus uasghrádaithe – m2 líneach
	74,644
	71,500

	
	Líon na raonta rothar nua agus uasghrádaithe – m2 líneach
	7,508
	25,540

	
	Scéimeanna feabhsaithe lárionad sráidbhaile agus ceantair a tugadh chun críche
	1
	1

	
	Líon na n-uasghráduithe soilsithe LED poiblí a tugadh chun críche
	1,739
	1,321

	
	% na gcruinnithe réamhphleanála laistigh d’ocht seachtaine ón iarratas
	54%
	62%

	Forbairt tithíochta, shóisialta agus phobail
	Líon na leithdháiltí tithíochta nua
	618
	442

	
	Líon na ndaoine gan dídean ar tugadh áit chónaithe dóibh / easpa dídine a coisceadh
	738
	365

	
	Méid an chaiteachais cothabhála atá pleanáilte
	€1.7 milliún
	€4,670,000

	
	Líon na gcruinnithe idirghníomhaireachta
	39
	48

	
	Líon na gCuairteoirí ar áiseanna fóillíochta na comhairle
	593,463
	547,570

	
	Líon na rannpháirtithe i dtionscnaimh spóirt agus sláinte agus folláine faoi stiúir na Comhairle
	136,187
	133,460

	An comhshaol, uisce agus athrú aeráide
	Tionscnaimh gníomhaithe aeráide faoin bplean gníomhaithe ar son na haeráide
	43
	154

	
	Líon na gcrann a cuireadh
	1,914
	2,303

	
	Líon na seisiún feasachta comhshaoil / gníomhaithe ar son na haeráide
	131
	223

	
	Líon na spásanna nua do dhéagóirí / na bpáirceanna imeartha nua nó uasghrádaithe / na saoráidí nua áineasa ghníomhaigh
	15
	12

	
	Réadmhaoin a cosnaíodh le scéimeanna um chosaint ar thuilte1
	0
	0

	
	Coigilteas fuinnimh údaráis áitiúil2
	29.6%
	39.5%

	Cumas eagraíochtúil agus cuntasacht
	Daoine ar chlár na dtoghthóirí
	194,497
	194,007

	
	Fiosruithe ó chustaiméirí a fuarthas
	78,006
	56,490

	
	Fiosruithe ó chustaiméirí a dúnadh laistigh den sprioc-am
	72,814
	50,088

	
	Uiríll na gComhaltaí (ceisteanna a tharraing Comhaltaí Tofa anuas) a fuarthas
	9,609
	9,343

	
	Uiríll na gcomhaltaí a dúnadh laistigh den sprioc-am
	4,925
	5,283

	
	Iarrataí ar Shaoráil Faisnéise / ar Rochtain ar Shonraí ar tugadh freagra orthu
	287
	269

	
	Saoránaigh a bhí rannpháirteach go gníomhach linn trínár dtairseach chomhairliúcháin, suirbhé ar shaoránaigh, agus na vótaí a caitheadh ar bhuiséadú rannpháirtíochta
	6,164
	13,219

	
	Cúrsaí foghlamtha agus forbartha in aghaidh an bhaill foirne
	2.78
	3



· [bookmark: _bookmark9]Níl athrú ar “líon na réadmhaoine a cosnaíodh le scéimeanna um chosaint ar thuilte” ós rud é gur chuir an próiseas pleanála agus cúirteanna moill ar na scéimeanna. Ní chosnófar réadmhaoine in 2023. Tá Scéim Laghdaithe Tuilte (FAS) Shruthán an Teampaill Ghil ag tosú i mí Feabhra 2023 agus ní dócha go gcríochnófar í go dtí 2024. Beidh gá leis an scéim a chríochnú chun cosaint a chur ar fáil.
· Tá figiúirí um choigilteas fuinnimh 2021 á ríomh ag Údarás Fuinnimh Inmharthana na hÉireann agus níl siad ar fáil fós, ach cuirfear san áireamh iad sa dréacht deiridh.

Cuspóir 1: Timpeallacht thacúil gnó a choimeád

Rinneadh dul chun cinn ar an obair thógála ag an gCeathrú Nuálaíochta nua i dTamhlacht agus tá dul chun cinn á dhéanamh ar an Ionad Nuálaíochta. Foirgneamh ceithre stór, 2,980 méadar cearnach agus suntasach ó thaobh na hailtireachta de a bheidh san Ionad Nuálaíochta. Beidh trí urlár de chóiríocht oifige solúbtha ar fáil chun tacú le fiontair nuathionscanta.

Chuir Oifig Fiontair Áitiúil Bhaile Átha Cliath Theas raon éagsúil clár oiliúna agus ceardlann ar fáil. Ghlac tuairim is 1,940 duine páirt iontu in 2022 agus fuair 604 duine eile tacaíocht mheantóireachta.

D’éirigh go maith le Seachtain Fiontair Áitiúil Bhaile Átha Cliath Theas 2022 a reáchtáladh ón 6 go dtí an 10 Márta. Is comhoibriú idir grúpaí tacaíochta rialtais agus áitiúla atá sa tSeachtain Fiontair Áitiúil. An sprioc a bhí ann in 2022 ná cabhrú le gnóthaí beaga agus le micreaghnóthaí a ngnó a fhás agus a choinneáil ar bun.

D’fhaomh Oifig Fiontair Áitiúil Bhaile Átha Cliath Theas tacaíocht airgeadais €1,060,100 do ghnóthaí áitiúla in 2022. Áiríodh leis sin €746,300 a faomhadh le haghaidh deontais chun Gnó a Thosú, deontais chun Gnó a Mhéadú agus Deontais Indéantachta, agus os cionn €263,800 chun tacú le cuideachtaí a ngnó ar líne a fhorbairt.

Tionóladh an Clár Fiontair Scoláirí i gContae Átha Cliath Theas ar champas Ollscoil Teicneolaíochta Bhaile Átha Cliath.

Comhaontaíodh maoiniú don Chiste Tacaíochta Gnó le haghaidh Bhuiséad 2023 agus déanfaidh an Coiste um Beartais Straitéiseacha athbhreithniú ar na tionscadail agus ar na tacaíochtaí a gheobhaidh maoiniú. 

Cuspóir 2: Tacú le hinfheistíocht dhíreach eachtrach agus dhúchasach sa chontae agus í a mhéadú

Cuireadh Céim a hAon de Bhóthar Rochtana agus iontráil Chaisleán na Gráinsí Thiar i gcrích sa dara ráithe de 2022. Tá conair fóntais iomlán, maolúchán a bhaineann go sonrach leis an láithreán agus gnéithe tírdhreacha ar ardchaighdeán i gceist léi.

D’fhonn an sprioc de 10,000 post a bhaint amach, lean an Chomhairle ar aghaidh ag obair aisti féin agus in éineacht le GFT Éireann agus le Fiontraíocht Éireann chun Páirc Ghnó Idirnáisiúnta Chaisleán na Gráinsí a bhainistiú agus a chur chun cinn.

Cuireadh tús le hobair ar Mháistirphlean agus Straitéis Iompair chuimsitheach sa tríú Ráithe de 2022 le haghaidh Chaisleán na Gráinsí Thiar, chomh maith le hathbhrandáil agus margaíocht, lena n-áirítear suíomh gréasáin nua a fhorbairt. 

Bhí i bhfad os cionn 7,500 post i gCaisleán na Gráinsí Thoir agus Theas faoi dheireadh 2022. Cuireadh tús le roinnt tionscadail tógála an-tábhachtach ar láithreáin éagsúla.

Cuspóir 3: Sócmhainní an Údaráis Áitiúil a bhainistiú ar bhealach a thacaíonn go hiomlán leis an bhForbairt Eacnamaíoch

Leanamar ar aghaidh den Straitéis Dhigiteach áitiúil a chur i bhfeidhm, de réir na n-ionchas sa Straitéis Náisiúnta Leathanbhanda, agus rinneadh soláthar do rochtain áitiúil ar Wi-Fi 4EU ag 14 láthair ar fud an Chontae.

Lean feidhm bainistíochta réadmhaoine na Comhairle ar aghaidh ag bainistiú agus ag riar bhunachar talún na Comhairle go réamhghníomhach, agus ag bainistiú diúscairtí agus ceannachán chun tacú le cuspóirí forbartha agus eacnamaíocha.

Rinneadh dul chun cinn maith ar thógáil an cheathrú seastán ag Staid Thamhlachta in 2022, rud a mhéadóidh an líon daoine a ghlacfaidh sí go dtí 10,000. Is ionad aitheanta le haghaidh roinnt mhaith imeachtaí í an staid, agus imrítear cluichí sacair Shraith na hÉireann, Eorpacha, Fhoireann Náisiúnta Ban na hÉireann agus Fhoireann Náisiúnta faoi bhun 21 ann, chomh maith le cluichí eile.

Cuireadh tús le Máistirphlean a fhorbairt don Dara Loc Déag, an Chanáil Mhór i lár 2022 agus tá scrúdú á dhéanamh ar shócmhainní réadmhaoine na Comhairle sa cheantar sin d’fhonn athbheochan a dhéanamh ann, ceann scríbe turasóireachta a chruthú ann agus forbairt gheilleagrach a dhéanamh ann. 

Thug os cionn 260,000 duine cuairt ar Rua Red nó ar Amharclann an Phobail i dTamhlacht.

Cuspóir 4: An méid a chuireann na hEalaíona, Leabharlanna, Oidhreacht agus Gaeilge le heispéireas cultúrtha na saoránach agus na gcuairteoirí a uasmhéadú

Glacadh Plean Forbartha cúig bliana de chuid Leabharlanna Bhaile Átha Cliath Theas, “Ár Leabharlann, Ár dTodhchaí”, i mí na Nollag. Glactar cur chuige um dhearadh duine-lárnach ar an nuálaíocht leis an bplean agus cuirtear treochlár ar fáil chun seirbhísí Leabharlainne a rolladh amach sna cúig bliana amach romhainn.

Seoladh Think Big Space, seirbhís satailíte de chuid Leabharlann Thamhlachta agus comhpháirtíocht le Amazon Web Services, i mí Aibreáin. Cuireann foireann sainéascaitheoirí eispéiris réaltachta fíorúla agus ceardlanna i Róbataic Lego ar fáil. Bronnadh Gradam Chumann Chomhlachais Tráchtála na hÉireann don Sármhaitheas sa Rialtas Áitiúil ar an tionscnamh, sa chatagóir Nuálaíocht in Údaráis Áitiúla.

Rinneadh dul chun cinn leanúnach ar an gclár caipitil, lena n-áirítear treoracha dearaidh le haghaidh leabharlanna nua i mBaile Adaim agus in Iarthar na Cathrach, agus cuireadh oibreacha feabhsaithe inrochtaineachta agus athchóirithe le haghaidh Leabharlann Chluain Dolcáin san áireamh sa chlár caipitil trí bliana.

Cuireadh seirbhísí iomlána Leabharlainne ar fáil arís, gan aon srianta, i mí Feabhra. Léirigh táscairí feidhmíochta gur tháinig feabhas ar chuairteanna agus eisiúintí beagnach láithreach. Bhí an líon cuairteoirí i mí na Nollag 10,000 níos airde ná an figiúir inchomparáide le haghaidh 2019. Lean na Leabharlanna Soghluaiste de sheirbhísí a chur ar fáil do bhreis is 100 úsáideoir in aghaidh na míosa, daoine nach raibh in ann a gcuid tithe a fhágáil, agus rinneadh cuairteanna for-rochtana agus 36 stop poiblí in aghaidh na seachtaine. 

Seoladh feachtas ballraíochta i mí Aibreáin, agus tháinig méadú ar an mballraíocht ghníomhach ó 25,000 go dtí 50,000 faoi mhí na Nollag dá bharr. Chláraigh beagnach 1,500 ball nua idir 4 agus 5 bliana d’aois le Leabharlanna Bhaile Átha Cliath Theas a bhuí leis an tionscnamh náisiúnta Mo Mhála Leabharlainne Beag.
Osclaíodh Leabharlann Bhaile Phámar ar an Satharn ar bhonn píolótach le linn mhíonna an tsamhraidh agus tháinig méadú ar an líon daoine a d’fhreastail ar an leabharlann agus ar an mballraíocht ghníomhach. Tháinig méadú 1000% ar an méid sin i mí na Bealtaine agus sa mhí sin amháin. Cuirfear acmhainní breise ar fáil chun an leabharlann a oscailt ar an Aoine agus ar an Satharn in 2023.

Reáchtáladh an Fhéile Red Line ón Déardaoin, 13 go dtí an Domhnach, 16 Deireadh Fómhair. Reáchtáladh os cionn 40 imeacht in ionaid léirithe éagsúla, lena n-áirítear Caisleán Ráth Fearnáin, Iarsmalann an Phiarsaigh, Aeradróm Bhaile Dhónaill, agus leabharlanna ar fud Bhaile Átha Cliath Theas. Bhí imeachtaí ann faoi shé shnáithe dhifriúla: As Gaeilge, Litearthacht, Spórt agus Folláine, Ceol agus Taibhiú, Coireacht agus Uafás, agus Teaghlach. Bhí údair amhail Michael Harding, Donal Ryan, Emilie Pine, Conor Creighton, Louise Phillips agus go leor eile páirteach san fhéile. Rinne an fhéile ceiliúradh ar an bhfocal i ngach foirm, agus bhí sé mar aidhm aici an lucht freastail ar leabharlanna agus ar spásanna eile a mhéadú. Bhí cúrsaí staire, oidhreachta agus Gaeilge mar chuid den fhéile freisin, agus cuireadh deiseanna ar fáil do dhaoine óga ceird an DJ a fhoghlaim agus a gcuid eolais faoin gceol a fhorbairt, le scríbhneoir cónaithe na Leabharlann, an rapálaí, Séllo. Sa bhreis air sin, bhí gradaim filíochta, plé ar bheathaisnéisí spóirt agus leabhair staire, agus ceardlann faoi scáthphuipéid a dhéanamh ag Iarsmalann an Phiarsaigh.

Is podchraoladh nua a sheol Leabharlanna Bhaile Átha Cliath Theas, le tacaíocht ón gComhairle Oidhreachta, é Corkagh – the life and times of a South Dublin Demesne. Tá cúig eipeasóid sa phodchraoladh, a scríobh agus atá curtha i láthair ag Turtle Bunbury. Tugtar an t-éisteoir ar thuras siamsúil ina n-insítear scéal spéisiúil 700 bliain Chorcaí, ó luathstair Chluain Dolcáin go dtí gur cheannaigh muintir Finlay-Colley an diméin. Insítear faoin tionchar mór a bhí ag an teaghlach ar an gceantar freisin. Tá an podchraoladh le fáil ar Spotify anois. 

D’fhreastail os cionn 100,000 duine ar bhreis is 6,000 imeacht ar fud an líonra leabharlann agus ar líne faoin gclár imeachtaí 2022. I measc na mbuaicphointí bhí Rowlagh Reads Roddy i gCluain Dolcáin Thuaidh, imeachtaí sa Chloigtheach mar chuid de Cheiliúradh an tSamhraidh i Leabharlann Chluain Dolcáin, comóradh bliana ag Caisleán Thigh Motháin, imeachtaí samhraidh sna páirceanna leis na Leabharlanna Soghluaiste, an Fhéile Cheoil Ruaille Buaille i Leamhcán, Céilí Mór ar Oíche Chultúir ag Baile Uí Ruáin, agus ComicFest i Leabharlann Thamhlachta. 

Reáchtáladh cláir imeachtaí ar fud an Chontae i rith na bliana freisin, lena n-áirítear imeachtaí faoin néara-éagsúlacht agus faoin tuismitheoireacht le tacaíocht ó Chiste na gCuntas Díomhaoin, Féile Leabhar na Leanaí, Séasúr na hEolaíochta, Seachtain na Gaeilge, imeachtaí faoi chruthaitheacht do dhaoine scothaosta ag an bhféile Bealtaine, aontaí ceardaíochta Chruinniú na nÓg, an clár Réaltaí an tSamhraidh agus an tionscnamh Pin Your Pride chun Bród Bhaile Átha Cliath a cheiliúradh i mí an Mheithimh.
Mar chuid de fhreagra na Leabharlann ar theacht na ndaoine a bhí ag teitheadh ón gcogadh san Úcráin, ceannaíodh stoc dár mbailiúchán teangacha iasachta, óstáladh ranganna Béarla agus ócáidí lena bhféadfadh daoine bualadh le chéile, cuairteanna ar ionaid ghlactha agus seoladh an taispeántais “Voices of Ukraine” i gcomhpháirtíocht le Peter Varga.

Leanadh leis an gClár Deich mBliana na gCuimhneachán in 2022, le tacaíocht ón Roinn Turasóireachta, Cultúir, Ealaíon, Gaeltachta, Spóirt agus Meán. Mar chuid den chlár, rolladh amach snáitheanna éagsúla ar fud an Chontae, lena n-áirítear an clár Staraí Cónaithe le Liz Gillis, an tionscadal Cuimhní ar COVID, taispeántas agus siompóisiam ar shaol W.M. Letts, agus an taispeántas Local Legacies Remembered leis an Ealaíontóir Cónaithe don chlár Deich mBliana na gCuimhneachán, Eva Kelly. Tionóladh an tsraith léachtaí a mbíonn an-tóir uirthi ar fud an chontae arís le linn na bliana, agus mar chuid de chlár 2022, d’oibrigh na Leabharlanna leis an Aonad um Chur Chun Cinn Contae chun an aip Conair Reibiliúin Ráth Fearnáin a chruthú. 

Thug an Oifig Ealaíon maoiniú do 1,350 duine san earnáil taibhithe áitiúil chun filleadh ar thaibhiú beo trí 211 imeacht a óstáil ar fud an Chontae, i spásanna faoi dhíon agus faoin aer araon, faoin gClár Taibhiú Beo Áitiúil. 

Fuair tríocha ealaíontóir gradaim sparánachta chun taighde a dhéanamh agus chun saothar nua agus cleachtas cruthaitheach a fhorbairt. 

D’fhaomh na Comhaltaí Tofa Straitéis Cultúir agus Cruthaitheachta Chontae Átha Cliath Theas 2023-2027.

Trí mhaoiniú breise ó Éire Ildánach, bhunaigh an Oifig Ealaíon cónaitheacht Luathbhlianta le Mother Tongues i Leabharlann Chluain Dolcáin agus i Leabharlann Chluain Dolcáin Thuaidh. 
Trí na Gradaim Chultúir do Scoileanna, tugadh tacaíocht do chúig scoil (Scoil Íosa, Coláiste Bríde, YES Centre Chluain Dolcáin, For-Rochtain Chluain Dolcáin agus Scoil Maelruain) chun tabhairt faoi ghníomhaíochtaí éagsúla ealaíon sna scoileanna.

Bhí gnéithe agus gníomhaíochtaí éagsúla i gceist le cláir Chruinniú na nÓg 2022 i mBaile Átha Cliath Theas. Reáchtáladh 22 imeacht beo, ceardlanna forbartha i scoileanna, coimisiúnaíodh saothar, agus reáchtáladh tionscadail phobail agus taibhithe. Bhí ealaíontóirí/lucht cruthaitheachta áitiúla agus pobail rannpháirteach leis an gclár, chomh maith le grúpaí pobail éagsúla ar fud Chontae Átha Cliath Theas. Bhí na gníomhaíochtaí scaipthe ar fud an chontae, lena n-áirítear i gCluain Dolcáin, Cluain Dolcáin Thuaidh, Ráth Fearnáin, Leamhcán agus Tamhlacht.

Chuir an clár ceoil NOISE ceardlanna agus imeachtaí ar fáil do 2,250 duine óg ar fud Chontae Átha Cliath Theas. Tá roinnt comhpháirtíochtaí straitéiseacha curtha ar bun aige le seirbhísí don óige agus le heagraíochtaí pobail agus ealaíon, chun feabhas a chur ar raon feidhme agus soláthar na gclár ceoil don óige sa Chontae.

Rinne Oifig Ealaíon Chontae Átha Cliath Theas comhordú ar chlár mór sa Cheathrú Chultúir le haghaidh Oíche Chultúir 2022, lena n-áirítear imeacht ceoil bheo agus damhsa faoin spéir ar scála mór a choimisiúnú ar ar fhreastail lucht féachana os cionn 600 duine.

D’éascaigh CONTACT Studio roinnt tionscadail taifeadta leis an gclár ceoil SubSounds, a bhfuil an fhorbairt leanúnach air á éascú ag comhpháirtíocht idir Alternative Entertainments, Music Generation Bhaile Átha Cliath Theas agus CONTACT Studio.

D’oscail Music Generation Bhaile Átha Cliath Theas Mol Ceoil Pobail eile i mí Mheán Fómhair 2022 – an ceathrú ceann sa chontae – ina gcuirtear ranganna drumaí, méarchláir, giotáir, ucailéile agus amhránaíochta ar fáil, chomh maith le ranganna tosaigh i gceol, i Scoil Náisiúnta Ag Foghlaim Le Chéile in Iarthar na Cathrach agus Theach Sagard. Cuireann an Mol Ceoil Pobail nua seo oideachas sa cheol ar fáil do bhreis is 60 leanbh agus duine óg sa cheantar.

Tugadh cuireadh do cheoltóirí ó Music Generation Bhaile Átha Cliath Theas agus do bheirt rannpháirtithe sa Chlár Ceoil SubSounds seinm le Bono agus The Edge i mí na Nollag. Rinne Disney Plus an taibhiú a thaifeadadh agus beidh sé mar ghné sa chlár faisnéise ‘Bono and The Edge: A Sort of Homecoming with Dave Letterman’, atá le heisiúint i mí an Mhárta 2023. 

Cuspóir 5: Straitéis Turasóireachta a dhíríonn ar fhorbairt táirge agus branda nua a chur i bhfeidhm

Roghnaigh na Comhaltaí Tofa a rogha suímh le haghaidh Ionad Oidhreachta Thamhlachta nua agus chuir Sainchomhairleoireacht Dearaidh Léirmhínithigh tús leis an obair chun snáithe scéil a fhorbairt don tsaoráid turasóireachta nua. 

Seoladh an próiseas tairisceana chun comhpháirtí oibríochta i Stáblaí Ráth Fearnáin a shainaithint, lena gcruthófar tairiscint fáilteachais úsáide measctha nua i gceantar Ráth Fearnáin. 

Sa cheathrú ráithe de 2022, dhiúltaigh an Chúirt Uachtarach don achomharc maidir le hIonad Cuairteoirí Shléibhte Bhaile Átha Cliath beartaithe, agus dá bharr sin tosófar an dearadh mionsonraithe agus an obair thógála in 2023.

Rinneadh dul chun cinn ar phlean brandála agus margaíochta chun Staid Thamhlachta a chur chun cinn mar ionad imeachtaí le haghaidh ceoil, féilte agus imeachtaí pobail.

Deonaíodh ceithre dheontas Aghaidheanna Siopaí déag in 2022 chun cur leis na hoibreacha leanúnacha chun sráidbhailte ar fud Chontae Átha Cliath Theas a fheabhsú.

Reáchtáladh Aontaí Ceardaíochta na Nollag in áiteanna éagsúla ar fud an Chontae agus cuireadh Páirc Chorcaí agus Páirc Thigh Motháin san áireamh le margaí an tSamhraidh. Bhí bia sráide, earraí ceardaíochta agus táirgí ceardaí le fáil ag an dá mhargadh, chomh maith le siamsaíocht don teaghlach chun cur leis an atmaisféar. 

Leanadh den Straitéis Margaíochta Turasóireachta agus den Phlean Cur Chun Feidhme a rolladh amach.

Sholáthair Comhairle Contae Átha Cliath Theas Deontais le haghaidh Imeachtaí agus Féilte Turasóireachta d’eagraithe a reáchtáil imeachtaí poiblí, imeachtaí a mheall 3,322 cuairteoir as áiteanna taobh amuigh den chontae agus 2,520 cuairteoir as tíortha eile chuig Baile Átha Cliath Theas.

Cuspóir 1: Pleanáil straitéiseach d’fhás seasmhach agus dlúth

Cuireadh bailchríoch ar ár bPlean Forbartha Contae nua (2022-2028) agus glacadh é.

Fuarthas 949 iarratas pleanála agus dúnadh 343 cás forfheidhmithe pleanála.

Rinneadh faireachán gníomhach agus comhordú gníomhach ar an soláthar bailte agus bonneagair ar thailte laistigh dár gCriosanna Forbartha Straitéisí agus dár bPleananna Ceantair Áitiúil. 

I mBaile Adaim, maoiníodh Nascbhóthar Chill Droichid leis an gCiste Bonneagair Áitiúil um Sheachadadh Tithíochta a Ghníomhachtú (LIHAF) agus críochnaíodh Páirc Lána Tandy, rinneadh dul chun cinn ar na hoibreacha chun Páirc Airlie a chríochnú, agus tosaíodh ar oibreacha ar an láthair do Chearnóg agus Plás an Mhargaidh, atá á maoiniú ag an gCiste um Athghiniúint agus Forbairt Uirbeach (URDF) . Tá cead pleanála ann do 7,195 teach i mBaile Adaim; tá 3,656 teach curtha i gcrích; agus tá 976 teach á dtógáil faoi láthair. 

I gCluain Buiríosa, tá faomhadh don dara céim faighte ón Roinn Tithíochta, Rialtais Áitiúil agus Oidhreachta (DHLGH) le haghaidh maoiniú €186.3 milliún ón gCiste um Athghiniúint agus Forbairt Uirbeach agus €18.8 milliún ón Údarás Náisiúnta Iompair (NTA) ionas gur féidir sraith tionscadal bonneagair straitéisigh a sholáthar. Cuireadh tús leis an gcéad tionscadal bonneagair straitéisigh ar an láthair ag deireadh 2022. I gCluain Buiríosa, tá cead pleanála ann do 2,374 teach nó tá measúnú á dhéanamh orthu faoi láthair mar chuid d’iarratais bheo ar chead pleanála, agus tá 563 teach á dtógáil.

Mar chuid de straitéis náisiúnta chun Baile Átha Cliath a athghiniúint, chomhaontaigh Comhairle Contae Átha Cliath Theas agus Comhairle Cathrach Bhaile Átha Cliath Comhchreat um Fhís agus Pleanáil don Tionscadal City Edge. Tá an tionscadal City Edge lonnaithe i limistéar 700 heicteár ar an imeall thiar de Lár Chathair Bhaile Átha Cliath sna ceantair Bóthar an Náis, Baile an Mhóta agus an Pháirc Thiar. Tá sé le bheith ar cheann de na tionscadail athghiniúna uirbí is mó san Eoraip. 
Phléigh an fhoireann pleanála an raon feidhme maidir leis an gCáin nua ar Thalamh Criosaithe chun Cónaithe. 
Deonaíodh cead pleanála le haghaidh sé scoil nua agus le haghaidh sínithe sealadacha agus buana ar scoileanna.

Cuspóir 2: Áiteanna a nascadh trí thionscadail soghluaisteachta inbhuanaithe

D’oibríomar i gcomhar leis an NTA ar na scéimeanna BusConnects beartaithe, lena n-áirítear aighneachtaí foirmiúla ar bhealaí Leamhcáin agus Ghleann na Life chuig an gCathair, agus ar dhearadh agus oscailt an stáisiúin cinn aistir bus ag Gleann na Life.   

Chaith Comhairle Contae Átha Cliath Theas os cionn €15 mhilliún ar bhonneagar Taistil Ghníomhaigh in 2022, agus fuair sé leithdháileadh níos airde €22 milliún le haghaidh 2023.

Tá Céim 3 d’Fhaiche na Dothra agus scéimeanna Taistil Ghníomhaigh an N81, Bhóthar na Gráinsí agus Abhainn Bheag críochnaithe agus oscailte go foirmiúil againn.  

Cuireadh tús le hoibreacha ar Chéim 4 d’Fhaiche na Dothra agus fuarthas cead pleanála le haghaidh Chéim 5. Cuireadh tús le hoibreacha ar scéimeanna Taistil Ghníomhaigh Ríocht Phoiblí Thamhlachta agus an Tiníl.

Fuarthas cead pleanála le haghaidh scéim Taistil Ghníomhaigh Lána Wellington agus le haghaidh Ghlasbhealach Uirbeach na Canálach Móire go Leamhcán, agus rinneadh comhairliúchán alt 38 faoi Líonra Comharsanachta Bhaile Átha Cliath 24 agus faoin scéim Bus Rothar Bhaile Átha Cliath 12. Chuireamar tús leis an dearadh ar roinnt scéimeanna taistil ghníomhaigh nua freisin agus cuirfear ar aghaidh iad trí na céimeanna pleanála agus dearaidh in 2023.

Roghnaíodh an tionscadal chun feabhas a chur ar Chaisleán Thigh Motháin agus Comharsanacht Bhaile Átha Cliath 24 mar thionscadal náisiúnta treo-aimsitheora, mar a sheol an tAire i samhradh 2022, agus tá an chuid is mó de le cur i gcrích faoi dheireadh 2023.

Cuireadh roinnt tionscadail taistil ghníomhaigh mhearthógála ar scála beag i gcrích agus tógadh 36 trasrian coisithe nua. 

Cuireadh clár bliantúil cothabhála agus uasghrádaithe 2022 i gcrích agus áiríodh leis uasghráduithe ar 97,230 méadar cearnach de bhóithre; 71,500 méadar cearnach de chosáin; agus 25,540 méadar cearnach de raonta rothar. 

Sheol an Chomhairle glao poiblí ar iarratais ar sheastáin rothar nua agus cuireadh tuairim is 450 spás páirceála nua do rothair ar fáil ina dhiaidh sin.

Ghlac an Chomhairle an Plean Gníomhaíochta nua um Shábháilteacht ar Bhóithre, ‘Fís Neodrachta’ 2022-2024.

Leagadh grean 60 uair go dtí seo mar chuid de chlár Cothabhála an Gheimhridh.

Cuspóir 3: Muintearas a chur chun cinn in áiteanna éagsúla i mBaile Átha Cliath Theas tríd an timpeallacht thógtha

Cuireadh an scéim feabhsúcháin sráidbhaile i gcrích i Sráidbhaile Theach Mealóg. 

Fuarthas cead pleanála don Fheabhsú Lárionaid Ceantair ag Caisleán Thigh Motháin agus tá oibreacha le tosú ar an láthair go luath in 2023. Rinneadh dul chun cinn ar an bhfianaise chúlra agus ar an raon feidhme dearaidh don fheabhsú lárionaid ceantair ag an mBánóg, Cnocán na Rós agus Baile an Dodaigh.

Fuarthas cead pleanála le haghaidh trí thionscadal um ríocht phoiblí i Sráidbhaile Leamhcáin agus tá an chéim dhearaidh curtha ar aghaidh. Tá coinne leis go gcuirfear an obair i gcrích ar an láthair in 2023.

Deisíodh 1,035 solas tráchta agus 5,738 solas poiblí, agus rinneadh uasghrádú ar 1,351 solas poiblí a bhí ann cheana féin go dtí LED.

Tugadh tacaíocht leanúnach don chóras náisiúnta ríomhphleanála agus rinneadh dul chun cinn ar roghanna eile don Chomhairle chun idirghníomhú leis an bpobal ar líne.

Leanadh ar aghaidh le cur i bhfeidhm rathúil an Phlean Gníomhaíochta um Bithéagsúlacht agus an Phlean Oidhreachta, lena n-áirítear Imleabhar 2 de ‘Nature on my Doorstep’ a fhoilsiú, mar aon le Dublin’s Monumental Mountains, The archaeological landscapes of the Dublin Uplands.
Thacaíomar le cur i gcrích rathúil shé thionscadal faoi Scéim Infheistíochta na hOidhreachta Tógtha agus thionscadal amháin le €179,112 ó Chiste na Struchtúr Stairiúil agus €99,511 ó chistí giaráilte príobháideacha.

Cuspóir 1: Tithíocht shóisialta agus inacmhainne ar ardchaighdeán a chur ar fáil chun freastal ar an riachtanas tithíochta ar fud an chontae

Forbraíodh agus comhaontaíodh ár bPlean Gníomhaíochta um Sheachadadh Tithíochta 2022-2026 ina leagtar amach go gcuirfear 3,707 teach sóisialta nua ar fáil ar fud an Chontae, mar aon le 2,730 teach inacmhainne sna cúig bliana amach romhainn.

Rinneadh maoirseacht ar an dul chun cinn leanúnach ar an bhforbairt comhfhiontair de bhreis is 1,000 teach nua sóisialta, inacmhainne, ar cíos de réir costais agus príobháideach ag Cill Chairbre, Cluain Dolcáin.

Fuarthas cead pleanála le haghaidh 382 teach sóisialta, inacmhainne le ceannach agus inacmhainne ar cíos agus le haghaidh tithe sa chéad dá chéim de thalamh faoi úinéireacht na Comhairle laistigh de chrios forbartha straitéisí Chluain Buiríosa.

Cuireadh iarratas pleanála ar aghaidh leis an gcomhpháirtí a roghnaíomar don tionscadal ar fhorbairt tionachtaí measctha nua de suas le 640 teach nua ar thailte faoi úinéireacht na Comhairle ag Cill an Ardáin, Tamhlacht.

Rinneadh dul chun cinn ar chur i gcrích tionscadal tithíochta sóisialta ag Faiche Mharcais agus Gleanntán na hAbhann i gCluain Dolcáin, ag an gCnoc Mór i dTamhlacht agus ag Sráidbhaile Theach Mealóg, agus tosaíodh ar fhorbairtí nua ar Bhóthar Nua Nangair, ag an Seanbhábhún agus i Lindisfarne faoinár gclár tógála dírí tithíochta sóisialta.

Cuireadh an t-athbhreithniú meántéarma reachtúil ar ár gClár Cóiríochta don Lucht Siúil 2019-2024 i gcrích, i gcomhar leis an gCoiste Comhairleach um Chóiríocht don Lucht Siúil.

Cuireadh cóiríocht ar fáil do theaghlaigh le riachtanais liachta faoinár bPlean Straitéiseach maidir le Tithíocht do Dhaoine faoi Mhíchumas 2021-2026.

Leanadh de thithe nua ‘coigeartú méide’ a fhorbairt ar fud an Chontae, lena n-áirítear 198 teach i gcomhpháirtíocht le Tithíocht Chlúid ar shuíomhanna i mBealach Bhaile an Fhaoitigh agus in Achadh an Tobair i dTamhlacht agus i Sallymills i gCluain Dolcáin.

Cuspóir 2: Bainistíocht, tacaíochtaí agus rialúchán tithíochta sármhaith agus nuálach a chur ar fáil do thionachtaí, thionóntachtaí agus eastáit níos fearr

Rinneadh bainistiú agus cothabháil leanúnach ar stoc tithíochta sóisialta na Comhairle de 9,744 teach ar fud an Chontae.

Leanadh den chóras tithíochta comhtháite ar líne a fhorbairt chun seirbhís do chustaiméirí agus éifeachtúlacht eagraíochta a uasmhéadú, lena n-áirítear próiseas iarratais ar líne ar thithíocht shóisialta a thabhairt isteach.

Éascaíodh athbhreithniú seachtrach ar ár ngníomhaíochtaí agus struchtúir bainistíochta eastát agus forbartha pobail chun tacaíocht áitiúil níos éifeachtaí a chur ar fáil do na pobail is mó a bhfuil sí de dhíth orthu.

D’oibríomar i gcomhar le Better Block Foundation, atá lonnaithe in Texas, chun ócáid comhfhorbartha áite nuálach agus faoi stiúir an phobail a reáchtáil i mBaile Gadaí i mí Iúil.

Leanadh dár mBeartas maidir le Coigeartú Méide agus Leithdháileadh Cóiríochta Aoisbháúla a rolladh amach chun tacú le breis daoine scothaosta maireachtáil go neamhspleách agus go háitiúil, agus chun úsáid níos fearr a bhaint as tithe atá níos mó ná mar a theastaíonn don líon daoine a chónaíonn iontu. Leanamar dár rannpháirtíocht sa Tionscadal Tithe Aoisbháúla Sláintiúla.

Ceadaíodh 32 iasacht tí ón údarás áitiúil agus tugadh isteach próiseas iarratais ar líne tríd an tairseach tithíochta ar líne, ‘Housing Online’ (HOL), le haghaidh scéim ceannaigh inacmhainne phíolótach maidir le 16 theach i gCill Chairbre.

Tugadh tacaíocht do 4,851 tionóntacht ghníomhach faoin scéim Íocaíochta Cúnaimh Tithíochta (lena n-áirítear HAP feabhsaithe) sa Chontae, mar aon le 866 teach tríd an Scéim Cóiríochta ar Cíos.

Comhaontaíodh Plean Gníomhaíochta um Easpa Dídine Réigiúnach Bhaile Átha Cliath 2022-2024 agus tugadh tacaíocht do 26 tionóntacht faoin scéim Tús Áite don Tithíocht do dhaoine atá gan dídean go fadtéarmach.

Ceadaíodh 420 deontas Oiriúnaithe Tithíochta dar luach iomlán tuairim is €4 mhilliún chun tithe atá ann cheana féin a dhéanamh níos oiriúnaí do dhaoine scothaosta, agus do dhaoine faoi mhíchumas coirp, céadfach nó intleachta nó a bhfuil deacracht mheabhairshláinte acu, maireachtáil iontu.

Tugadh isteach an tionscnamh ‘Making Inclusion a Reality’ i gcomhar le Independent Living Movement Ireland, le maoiniú ó Choimisiún na hÉireann um Chearta an Duine agus Comhionannas, chun tacú le rannpháirtíocht ionadaithe ó South Dublin Disability Platform ar Ghrúpa Stiúrtha na Comhairle um Thithíocht agus Míchumas, ionas go bhféadfaidh siad ionchur a dhéanamh le beartas agus rannchuidiú le cinnteoireacht faoi shaincheisteanna cóiríochta do dhaoine faoi mhíchumas sa Chontae.

Rinneadh 3,629 iniúchadh ar chaighdeáin i dteaghaisí príobháideacha ar cíos.

Cuspóir 3: Tionscnaimh ionchuimsithe, comhionannais agus idirghníomhaireachta a threorú le haghaidh pobail chomhtháite atá nasctha go sóisialta

Leanadh de thacú leis an gCoiste Forbartha Pobail Áitiúil ina mhaoirseacht ar chur i bhfeidhm an Phlean Gníomhaíochta Pobail um Chuimsiú Sóisialta

Threoraíomar an Comhaontas Contae Aoisbháúil ilghníomhaireachta chun maoirseacht a dhéanamh ar an dul chun cinn ar Straitéis Aoisbháúil Chontae Átha Cliath Theas 2020-2024, lena n-áirítear tionscadal chun Comhairle Átha Cliath Theas do Dhaoine Scothaosta a athnuachan.

D'eagraíomar an Fhéile um Chuimsiú Sóisialta a reáchtáladh i mí na Samhna chun éagsúlacht shóisialta i gContae Átha Cliath Theas a chur chun cinn, agus reáchtáladh Féile na Bealtaine, chun ceiliúradh a dhéanamh ar na healaíona agus ar an gcruthaitheacht agus sinn ag dul in aois, i mí na Bealtaine.

Cuireadh tús le hionad pobail nua a thógáil, lenar bhain oibreacha caomhnaithe agus uasghrádaithe, agus síneadh leis an bhfoirgneamh ina mbíodh Scoil Mhuire i Sráidbhaile Theach Sagard, le tacaíocht ó chlár LEADER Tuaithe Bhaile Átha Cliath.

Leanadh de thacú leis an gCoiste Seirbhísí um Leanaí agus Dhaoine Óga agus le cláir agus gníomhaíochtaí Chomhairle na nÓg.

Lean an Comhchoiste Póilíneachta ar aghaidh ag obair le hionadaithe pobail agus le hionadaithe tofa, in éineacht leis an nGarda Síochána agus leis an gComhairle, chun dul i ngleic le saincheisteanna póilíneachta agus coireachta ar fud an Chontae.

Athbhunaíodh an Fóram Freagartha Pobail chun comhordú a dhéanamh ar fhreagairtí ilghníomhaireachta le haghaidh daoine nuathagtha sa Chontae, agus leanadh de thacú le gníomhaíochtaí an Fhóraim um Lánpháirtiú Imirceach Bhaile Átha Cliath Theas d’ionadaithe ar phobail nua i gContae Átha Cliath Theas.

Ceadaíodh 17 n-iasacht do theaghlaigh de chuid an Lucht Siúil faoin Scéim phíolótach Iasachtaí Carbhán agus Tithe Soghluaiste i gcomhar leis an Roinn Tithíochta, Rialtais Áitiúil agus Oidhreachta.

Cuspóir 4: Contae sláintiúil, gníomhach agus rannpháirteach a threorú

Tugadh tacaíocht do 72 eagraíocht phobail agus dheonach le maoiniú deontais €345,000 tríd an gCoiste Forbartha Pobail Áitiúil faoi Chiste Gníomhaíochtaí Pobail na Roinne Forbartha Tuaithe agus Pobail.

Cuireadh tús le comhairliúcháin phobail don Phlean Áitiúil Eacnamaíochta agus Pobail nua don Chontae.

Ceadaíodh 159 deontas d’fhorbairt, bonneagar agus imeachtaí pobail do ghrúpaí áitiúla pobail agus deonacha agus seoladh ciste tacaíochta bainistíochta nua chun tacú le boird bhainistíochta feabhas a chur ar rialachas, pleanáil agus úsáid ionad pobail ilchuspóireach.

Ceapadh Comhordaitheoir do Chlár an Chontae Shláintiúil chun tionscnaimh áitiúla a thabhairt chun cinn faoin gCiste Éire Shláintiúil 2023-2025.

Cuireadh fáilte roimh 546,570 cuairteoir ar shaoráidí fóillíochta na Comhairle agus éascaíodh 133,460 rannpháirtí i dtionscnaimh spóirt, sláinte agus folláine faoi stiúir na Comhairle.

Leanadh den Chlár um Chomhphobail Shláintiúla Sláintecare a rolladh amach chun dul i ngleic le héagothroime sláinte. Seoladh cláir i bhFothair Chardain i mí Dheireadh Fómhair agus i Rualach i mí na Nollag.

Cuireadh 41 deontas ar fáil dar luach iomlán €101,091 d’eagraíochtaí spóirt áitiúla, lena n-áirítear 30 deontas forbartha spórt agus 11 deontas le haghaidh trealamh soghluaiste.

Tugadh isteach an tionscnamh Cathracha Gníomhacha i gcomhpháirtíocht le Spórt Éireann agus cuireadh tús le comhairliúchán leis an bpobal chun plean spóirt áitiúil nua a ullmhú.

Tacaíodh leis an gclár Marathon Kids i scoileanna i mBaile Átha Cliath. Ghlac os cionn 15,000 dalta as Baile Átha Cliath Theas, Fine Gall, Cathair Bhaile Átha Cliath agus Dún Laoghaire Ráth an Dúin páirt sa chlár.

Reáchtáladh Clár Samhraidh um Rannpháirtíocht sa Spórt, a eagraíodh i gcomhar le clubanna áitiúla, Rugbaí Laighean, Cumann Peile na hÉireann, Cispheil Éireann, Cumann Haca na hÉireann, Athletics Ireland agus Cumann Cathaoireacha Rothaí na hÉireann, ina raibh para-lúthchleasaíocht, foghlaim le rothaíocht, cispheil d’úsáideoirí cathaoireacha rothaí, sacar do chách agus go leor eile.

Tacaíodh le sparánachtaí oideachais agus spóirt do mhic léinn áitiúla as Ollscoil Teicneolaíochta Bhaile Átha Cliath, campas Thamhlachta.

[bookmark: _Toc242095165]An comhshaol, uisce agus athrú aeráide

Cuspóir 1: Contae ísealcharbóin inbhuanaithe agus athléimneach ó thaobh na haeráide a chruthú.

Leanamar de chur i bhfeidhm an Phlean Gníomhaithe ar son Athrú Aeráide de chuid Chomhairle Contae Átha Cliath Theas (CCAP) 2019-2024 agus thuairiscíomar ar an dul chun cinn ina leith.

D’ullmhaíomar do sheoladh an phróisis don Phlean Gníomhaithe ar son na hAeráide 2024-2029, agus cuireadh ceanglais na nDréacht-Treoirlínte a d’eisigh an Roinn Comhshaoil, Aeráide agus Cumarsáide (DECC) ar bun dá réir.

Leanamar de chur i bhfeidhm na mbeart a leagtar amach sa Phlean Gníomhaíochta Pailneoirí 2021-2025. Tá an Plean Gníomhaíochta Pailneoirí bunaithe ar an bPlean Uile-Éireann um Pailneoirí agus leagtar amach raon leathan gníomhartha ann ar thug Comhairle Contae Átha Cliath Theas gealltanas ina leith sna cúig bliana amach romhainn.

Chabhraíomar leis an Oifig Réigiúnach um Ghníomhú ar son na hAeráide agus d’oibríomar i gcomhpháirtíocht le húdaráis áitiúla Bhaile Átha Cliath chun Pleananna Gníomhaithe ar son na hAeráide a chur i bhfeidhm.

Rinneadh dul chun cinn ar thógáil Líonra Téimh Ceantair Thamhlachta, agus coimisiúnaíodh an scéim ag deireadh 2022. An chéad chuideachta fuinnimh sheachbhrabúsach faoi úinéireacht phoiblí in Éirinn a bheidh ann, agus í ag trádáil mar Heatworks, soláthróidh sí teas ísealcharbóin d’fhoirgnimh phoiblí agus chónaithe. I gcéim a haon den Scéim, nascfar foirgnimh oifigí SDCC le campas Thamhlachta de chuid Ollscoil Teicneolaíochta Bhaile Átha Cliath. Chuir clár Interreg NWE Heatnet an Aontais Eorpaigh, an Ciste um Ghníomhú ar son na hAeráide de chuid Thionscadal Éireann 2040 (thart ar €4.47 milliún) agus SEAI páirtmhaoiniú ar fáil do Líonra Téimh Ceantair Thamhlachta, agus fuair sé maoiniú díreach ó SDCC.

Deonaíodh cead pleanála do Scéim um Maolú Tuilte Shruthán an Teampaill Ghil, agus tá na hoibreacha le tosú i ráithe a haon 2023. Tá obair fós ar bun chun scéimeanna um maolú tuilte a thabhairt chun cinn ag an bPoitéal agus ag an gCamóg.

Cuireadh pleanáil agus oiliúint ar fáil maidir le Bainistíocht Móréigeandála, agus ghlac SDCC páirt i gcruinnithe de Ghrúpa Stiúrtha Réigiún an Oirthir, de Ghrúpaí Oibre, agus d’Fhoghrúpaí Príomhghníomhaireachtaí Freagartha. Thug an Fhoireann Measúnaithe Drochaimsire freagairtí le linn tréimhsí drochaimsire nó adhaimsire. Cuireadh tús le huasdátú ar Phleananna Bainistíochta Móréigeandála. 

Leanadh de rannpháirteachas saoránach i gcúrsaí athraithe aeráide nuair a reáchtáladh Seachtain Bhaile Átha Cliath um Ghníomhú ar son na hAeráide 2022, Lá Domhanda an Uisce, Glantachán Náisiúnta Earraigh, Seachtain na hÉiceolaíochta, Seachtain Náisiúnta na gCrann agus Ceardlanna um Ghníomhú ar son na hAeráide. D’oibríomar le Gníomhaireacht Bainistíochta Fuinnimh Chathair Bhaile Átha Cliath (CODEMA) agus le hÚdarás Fuinnimh Inmharthana na hÉireann (SEAI) chun cabhrú leis an gClár um Pobail Fuinnimh Inmharthana a thabhairt chun cinn.

Forbraíodh suíomh gréasáin nua um Ghníomhú ar son na hAeráide le haghaidh SDCC. Foilsíodh Nuachtlitreacha um Ghníomhú ar son na hAeráide chun saoránaigh a choimeád ar an eolas faoin obair a bhaineann leis an athrú aeráide atá ar bun ag an gComhairle.

Cuireadh tús le hathbhreithniú ar fhlít na Comhairle, agus smaoiníodh ar phlean a chur ar bun maidir le dícharbónú amach go 2030 agus chun éifeachtúlachtaí a shainaithint. 

Foilsíodh Treoir maidir le Draenáil Inbhuanaithe (SuDS) agus Treoir SuDS do Shealbhóirí Tí. Cuireadh oiliúint ar bhaill foirne agus ar fhorbróirí chun cabhrú leo tuiscint a fháil ar an tslí leis an treoir a chur i bhfeidhm.

Tá dul chun cinn á dhéanamh ar staidéar ar uisce dromchla do Ráth Cúil, Teach Sagard agus an Caisleán Nua, ag tosú le suirbhéanna agus samhail líonra a fhorbairt.

Cuspóir 2: Feabhas a chur ar dhreach ár gcontae ar mhaithe le forbairt eacnamaíoch agus shóisialta.

Coinníodh Clár na Láithreán Tréigthe ar bun agus rinneadh iniúchadh ar 204 Foirgneamh Contúirteach/Láithreán Tréigthe le linn na bliana.

Cuireadh gníomhartha sa Phlean Bainistíochta Bruscair 2020-2022 i bhfeidhm agus baineadh úsáid as tionscnaimh faireacháin comhshaoil chun dul i ngleic le dumpáil mhídhleathach agus fadhbanna eile le bruscar.

Choinnigh Páirc Bhaile Uaitéir, Páirc Sheáin Bhreathnaigh, Páirc Thigh Motháin, Páirc Chorcaí agus Páirc Chaisleán Ráth Fearnáin stádas an Bhrait Ghlais in 2022.

Reáchtáladh an tionscadal Canbhás Átha Cliath Theas de shuiteálacha saothar ealaíne ar bhoscaí fóntais ar fud an Chontae. 

Soláthraíodh clár oibreacha feabhsaithe do pháirceanna, an Ríocht Phoiblí agus spásanna oscailte le haghaidh 2022 ina raibh 83 scéim mionoibreacha. Caitheadh os cionn €1 mhilliún orthu. Cuireadh breis tionscadail feabhsaithe i gcrích faoi Sláintecare agus faoin scéim Have Your Say.

Cuireadh scéimeanna feasachta maoinithe Frith-Bhruscair agus Frith-Ghraifítí i gcrích ar fud an Chontae. D’éirigh go maith leis an Tionscnamh Frith-Dhumpála 2022, lenar bailíodh os cionn cúig thona de leachtanna contúirteacha agus 912 tocht ón bpobal chun iad a athchúrsáil, agus lenar aisghabhadh os cionn 52 thona d’ábhar dumpáilte ar fud an Chontae.

Cuireadh an conradh le haghaidh scuabadh bóithre agus seirbhísí gaolmhara i gcrích, lena n-áirítear an glanadh bliantúil ar shilteáin bhóthair agus soláthar seirbhísí um shrianadh fiailí agus baint duilleog.

Cuspóir 3: Tacú le Líonra Bonneagair Ghlais ar fud an Chontae chun spás comhroinnte a chur ar fáil le haghaidh úsáid taitneamhachta, áineasa, cosaint bithéagsúlachta, bainistiú tuilte agus oiriúnú don athrú aeráide.

Cuireadh Straitéis maidir le Bonneagar Glas don Chontae i gcrích mar chuid den Phlean Forbartha Contae.

Leanadh den Straitéis Páirceanna Spóirt agus den Phlean Gníomhaíochta um Bithéagsúlacht a rolladh amach.

Cuireadh an beartas bainistíochta crann, ‘Living with Trees’ 2021-2026 i bhfeidhm. Rinneadh iniúchadh ar 18,676 crann ar fud an Chontae, cuireadh 2,303 crann nua agus rinneadh prúnáil ar 8,290 crann faoin gclár comhaontaithe um chur agus cothabháil crann.

Críochnaíodh agus osclaíodh spás do dhéagóirí agus limistéar don chluiche boules ag Páirc na hEascrach. Rinneadh uasghrádú ar an gclós súgartha ag Páirc Aylesbury, rinneadh Páirc Imeartha 148 ag Páirc Thigh Motháin a dhraenáil, a chothromú agus a athshíolú, agus tugadh an síneadh le Clubtheach Babhlála na nGlaschnoc chun críche.

Cuireadh tús leis na trí spás súgartha ag Gleann na Dothra agus cuireadh an spás súgartha ag Gleann na Dothra, an Seanbhábhún i gcrích agus osclaíodh in 2022 é.

Cuireadh Máistirphlean Pháirc Chill an Ardáin agus an tIonad Idirghlúine i bPáirc Thigh Motháin ar aghaidh chuig an gcéim dhearaidh mhionsonraithe agus cuireadh tús le tairiscintí tógála ina leith. 

Cuireadh Cuid a hOcht don uasghrádú ar Pháirc Chuidbhricht i gcrích agus cuireadh tús leis an dearadh mionsonraithe.

Cuireadh tús leis an bpróiseas pleanála agus dearaidh don uasghrádú ar Shruthán Bhaile an Fhaoitigh, Páirc Ráth Miontáin agus Páirc Ghleanntán an Choiréil. 

Osclaíodh an chéad limistéar saintógtha do challaistéinice agus aclaíocht fheidhmiúil ag Páirc Thigh Motháin.

Ceadaíodh Cuid a hOcht do na feabhsúcháin agus uasghráduithe beartaithe ag Páirc Chorcaí tar éis comhairliúchán poiblí agus cuireadh an tionscadal tríd an bpróiseas dearaidh mhionsonraithe agus tairiscintí tógála.

Rinneadh dul chun cinn ar an gclár tógála pailliúin agus fuarthas tairiscintí do phailliúin nua ag Páirc an Ghrífín agus ag Páirc Chorcaí. 

Tógadh trí bhogach thógtha chomhtháite (ICW) i gcomhar le Tionscadal ‘LIFE’ Aibhneacha Uirbeacha Bhaile Átha Cliath. 

Cuspóir 4: Riachtanais Rialála, Cheadúnaithe agus Forfheidhmithe a Bhainistiú, lena n-áirítear Comhaontuithe ar Leibhéal Seirbhíse

Cuireadh tosaíochtaí náisiúnta 2022 i bhfeidhm maidir le Cosc, Bainistiú agus Forfheidhmiú Dramhaíola.

Soláthraíodh seirbhísí forfheidhmithe bruscair agus dramhaíola réamhghníomhacha chun caighdeáin arda ghlaineachta sa Chontae a chinntiú.

Cuireadh an Plean Íoschritéir Mholta do Chigireachtaí Comhshaoil (RMCEI) 2022 i bhfeidhm; rinneadh tuairim is 7,600 iniúchadh agus tionscnaíodh 2,116 gníomh forfheidhmithe.

Leanadh den idirchaidreamh le hOifig Réigiúnach Bainistíochta Dramhaíola Réigiún an Oirthir agus Lár na Tíre chun gníomhartha agus spriocanna faoi na hocht gcuspóir straitéiseacha sa Phlean Bainistíochta Dramhaíola 2015-2021 a chur i bhfeidhm. Glacadh páirt san ullmhúchán ar Phlean Náisiúnta Bainistíochta Dramhaíola nua atá le foilsiú in 2023.

Rinneadh faireachán ar chomhlíonadh na reachtaíochta um Rialú Capall agus Rialú Madraí.

Comhaontaíodh an Plean Seirbhíse Bliantúil le haghaidh 2022 le Uisce Éireann agus leanadh den tseirbhís a sholáthar faoi Chomhaontú ar Leibhéal Seirbhíse. Leanadh den obair laistigh den earnáil rialtais áitiúil agus in Uisce Éireann chun claochlú a chur ar sheirbhísí uisce i gcomhréir leis an gCreat um Sholáthar Seirbhísí Uisce Amach Anseo a d’fhoilsigh an Roinn Tithíochta, Rialtais Áitiúil agus Oidhreachta i mí an Mheithimh 2022.

Comhaontaíodh an Plean Seirbhíse 2022 le soláthar i gcomhar le hÚdarás Sábháilteachta Bia na hÉireann.

Leanadh den chlár beart a d’eascair as an bPlean Bainistíochta Abhantraí 2018-2021 a chur i bhfeidhm.

Tacaíodh le soláthar Seirbhísí Éigeandála agus Dóiteáin Bhaile Átha Cliath.

Leanadh de chur i bhfeidhm Phlean Gníomhaíochta Bhaile Átha Cliath um Thorann Comhshaoil 2019-2023.

Chomhaontaigh an 12 Údarás Áitiúil i réigiún an Oirthir plean oibre na nÚdarás Réigiúnach um Fhorfheidhmiú Dramhaíola (WERLA) 2022.

Cumas eagraíochtúil agus cuntasacht

Cuspóir 1: Tacú le ról beartais agus ceannaireachta na gcomhairleoirí chun rialtas áitiúil éifeachtach a chur ar fáil.

Tionóladh Cruinniú Bliantúil na Comhairle i mí an Mheithimh agus tionóladh Cruinniú Buiséadach na Comhairle, maidir le Buiséad 2023, i mí na Samhna 2022. Tionóladh 109 cruinniú le linn na bliana, lena n-áirítear an Chomhairle iomlán, an Grúpa Beartais Chorparáidigh, na Coistí Ceantair, an Coiste um Nósanna Imeachta Eagraíochta agus Airgeadas, na Coistí um Beartais Straitéiseacha, an Comhchoiste Póilíneachta agus cruinnithe le Comhaltaí an Oireachtais. 

Tháinig Dréacht-Chlár na dToghthóirí i bhfeidhm an 15 Feabhra 2022 agus bhí sé i bhfeidhm go dtí an 13 Deireadh Fómhair 2022 nuair a cuireadh Cuid 3 den Acht um Athchóiriú Toghcháin, 2022 i bhfeidhm, lenar tugadh isteach clár rollach. Reáchtáladh feachtas chun clárú a chur chun cinn i rith 2022, dar teideal ‘Value Your Vote’. 

Craoladh gach Cruinniú Comhairle ar an ngréasán agus tionóladh gach cruinniú ar mhodh hibrideach ionas go bhféadfadh Comhairleoirí freastal orthu ar líne nó ar an láthair. Tionóladh cruinnithe na gCoistí Ceantair Áitiúil ar mhodh hibrideach freisin i Seomra na Comhairle chun sruthú beo a éascú.

Bunaíodh Cácas na mBan de chuid Chomhairle Contae Átha Cliath Theas agus cuireadh tús lena chuid oibre chun tacaíocht agus spreagadh a thabhairt do mhná dul isteach sa pholaitíocht agus páirt a ghlacadh inti in 2022.

Cuireadh rialacha nua fógraíochta agus cumarsáide i bhfeidhm maidir le húsáid na Gaeilge agus cur chun cinn na Gaeilge faoi Acht na dTeangacha Oifigiúla (Leasú), 2021, a tháinig i bhfeidhm i mí Dheireadh Fómhair 2022.

Reáchtáladh ócáidí fáiltithe leis an Méara chun trí bhua as a chéile ag Shamrock Rovers a cheiliúradh, agus le haghaidh chuairt Ambasadóir SAM ar Éirinn, agus chuairt Méara Tampa, Florida ar Halla an Chontae chun an nasc idir an dá chomhchathair a threisiú.

[bookmark: _Hlk130987309]Cuspóir 2: Seirbhísí ardchaighdeáin a sholáthar ina gcaitear le gach úsáideoir seirbhíse le dínit, urraim agus comhionannas.

Tugadh freagra ar 56,573 fiosrú ar an rannóg cúraim custaiméirí, agus bhain 75% díobh le seirbhísí tithíochta. Le forbairt an chórais chomhtháite tithíochta agus na seirbhíse Tithíocht Ar Líne, is féidir na Seirbhísí Custaiméirí Tithíochta go léir a chur ar aghaidh chuig an Rannóg Tithíochta le plé go díreach leo. Rinneadh dul chun cinn suntasach ar an bpróiseas sin in 2022.  

Rinneadh dul chun cinn ar an Straitéis Chlaochlaithe um Sheirbhísí do Chustaiméirí agus Seirbhísí Digiteacha chun feabhas a chur ar eispéireas an chustaiméara, éifeachtúlacht oibríochtúil agus solúbthacht eagraíochtúil. Comhaontaíodh na príomhthionscadail atá le tosú agus cuireadh oiliúint i modheolaíocht Lean Six Sigma ar na bainisteoirí tionscadail ábhartha. 

Rinneadh an chatalóg seirbhísí náisiúnta a mhapáil ar fud na heagraíochta chun comhtháthú le Bainistiú Caidrimh Custaiméirí na Comhairle (CRM) agus ionas go mbeidh rochtain níos éasca ag an bpobal ar sheirbhísí ar líne. 

Foilsíodh Creat SDCC um Chomhionannas agus Cearta an Duine san Earnáil Phoiblí agus an chéad phlean gníomhaíochta bliantúil. Cuireadh leathanaigh eolais maidir le Dualgas na hEarnála Poiblí ar fáil ar inlíon na Foirne agus ar www.sdcc.ie

Tionóladh an chéad imeacht bliantúil don fhoireann faoin gCreat um Chomhionannas agus Cearta an Duine i mí na Nollag. Rinneadh ceiliúradh san imeacht sin ar Lá na Náisiún Aontaithe um Chearta an Duine. Sheol an Méara an Creat um Chomhionannas agus Cearta an Duine agus bhí seastáin ag IHREC, Líonra do Bhaill Foirne LADTA+ SDCC, Seirbhísí Pobail agus Acmhainní Daonna.

Cuireadh inrochtaineacht chun cinn agus léiríodh samplaí dearfacha den inrochtaineacht le linn na Seachtaine Náisiúnta Inrochtaineachta i mí na Samhna. Rinne an tOifigeach Idirchaidrimh Míchumais, Inrochtaineachta agus Comhionannais cuir i láthair a léirigh tuiscint agus tiomantas SDCC i leith an dearaidh uilíoch ag seoladh CEUD/NSAI an chaighdeáin Eorpaigh nua maidir le hInrochtaineacht agus inúsáidteacht na timpeallachta tógtha ag comhdháil bhliantúil an Údaráis Náisiúnta Míchumais.

Glacadh páirt sa lá gníomhaíochta bliantúil, ‘Make Way Day’ agus ‘Operation Enable’.
Rinneadh Mí an Bhróid, Lá Sofheictheachta Trasinscneach Idirnáisiúnta agus Lá Cuimhneacháin Idirnáisiúnta Trasinscneach a cheiliúradh trí na bratacha sin a chur ar foluain ag Halla an Chontae. Suiteáladh trasrian coisithe buan ar dhath bogha baistí ag Páirc na Maoile i Sráidbhaile Chluain Dolcáin.

Cuspóir 3: Cultúr rialachais láidir a chothú san eagraíocht.

Tháinig an Coiste Iniúchóireachta le chéile trí huaire le linn na bliana. Rinne Cathaoirleach an Choiste Iniúchóireachta cur i láthair don Chomhairle i mí an Mhárta faoi Thuarascáil Bhliantúil na Comhairle le haghaidh 2021. 

Sheolamar na Deaiseanna Digiteacha inar cuireadh Príomhtháscairí Feidhmíochta míosúla na Comhairle i láthair mar fhaisnéis phoiblí. 

Próiseáladh agus eisíodh 269 cinneadh in 2021 maidir le hiarrataí faoin reachtaíocht maidir le Saoráil Faisnéise, Rochtain ar Fhaisnéis faoin gComhshaol, Cosaint Sonraí agus an tOmbudsman. 

Foilsíodh an Tuarascáil um Dhearbhú Cáilíochta faoin gCód Caiteachais Phoiblí agus cuireadh faoi bhráid an Choimisiúin Náisiúnta Maoirseachta agus Iniúchóireachta í.

Foilsíodh an chéad Tuarascáil faoin mBearna Phá idir na hInscní de chuid na Comhairle.

Rinneadh athbhreithniú agus uasdátú leanúnach ar an rannóg rialachais chorparáidigh ar shuíomh gréasáin na Comhairle.

Leanadh de chur i bhfeidhm an Phlean Chorparáidigh Soláthair 2021-2023, forbraíodh plean gníomhaíochta chun Soláthar Glas a leabú san eagraíocht, forbraíodh Bunachar Sonraí Soláthraithe atá oscailte do gach soláthraí ar spéis leis a bheith rannpháirteach ann, agus tionóladh seisiúin faisnéise le soláthraithe faoi sholáthar in SDCC. 

Cuspóir 4: Muinín an phobail a neartú trí chumarsáid éifeachtach agus rannpháirtíocht saoránach a sholáthar

Fuair postálacha Chomhairle Contae Átha Cliath Theas ar a cuid cainéal ar na meáin shóisialta tuairim is 10 milliún amharc agus bhí os cionn 677,724 idirghníomhú le postálacha na Comhairle ar na meáin shóisialta, ardú ó 480,000 in 2021.

Foilsíodh eagrán samhraidh agus eagrán geimhridh de Nuachtlitir an tSaoránaigh, agus ullmhaíodh Tuairisc an Phríomhoifigigh Feidhmiúcháin gach mí agus scaipeadh ar líne ar na saoránaigh í.

Breathnaíodh ar leathanaigh ghréasáin ar shuíomh gréasáin na Comhairle, www.sdcc.ie, os cionn 2,645,896 uair in 2022.

In 2022, fuarthas 13,429 freagairt maidir le comhairliúcháin phoiblí, ardú breis is 4,000 ón méid a fuarthas in 2021.

Roghnaigh an pobal dhá thionscadal déag faoi stiúir an phobail le maoiniú a fháil i dToghcheantair Ráth Fearnáin agus Theach Mealóg faoin tionscnamh buiséadaithe rannpháirtíochta dar teideal Have Your Say, ar fiú €300k é.

Tionóladh clár imeachtaí rathúla mar chuid de Sheachtain na Gaeilge i mí an Mhárta.

Reáchtáladh Tionscnamh an Mhéara i mí na Bealtaine, lena n-áirítear Gradaim Oibrithe Deonacha do dhaoine a d’oibrigh go deonach le linn na paindéime.

Cuspóir 5: Cumas eagraíochtúil a fhorbairt le tacú go gníomhach chun cuspóirí an Phlean Chorparáidigh agus an chláir athchóirithe rialtais áitiúil a bhaint amach.

Forbraíodh an tsamhail le haghaidh pleanáil straitéiseach don lucht saothair trí rannpháirteachas agus anailís ar fud na heagraíochta agus cuireadh tús le hobair ar an Straitéis Daoine agus ar an Straitéis Foghlama agus Forbartha a raibh an próiseas pleanála don lucht saothair mar bhonn eolais dóibh. 

Seoladh Straitéis Nuálaíochta na Comhairle 2022-2024 agus tionóladh sraith imeachtaí inmheánacha don tSeachtain Nuálaíochta chun nuálaíocht sa Chomhairle a chur chun cinn, a spreagadh agus tacú léi. 

Cuireadh bailchríoch ar Bheartas na Comhairle maidir le Cianobair agus forbraíodh próiseas iarratais agus ceadaithe digiteach mar chóras Tógáil le Roinnt le húsáid ar fud na hearnála. Seoladh an próiseas iarratais ar chianobair don fhoireann agus tá sé i bhfeidhm go héifeachtach.

Leanadh ar aghaidh leis an Ardán Sláinte Digiteach don fhoireann agus do chomhaltaí tofa chun tacú níos fearr le folláine choirp agus mheabhrach, eagraíodh seimineáir ar shláinte agus folláine go tráthrialta agus cuireadh tacaíocht bhreise ar fáil tríd an Oifigeach Leasa Foirne agus tríd an gClár Cúnaimh d’Fhostaithe.

Cuireadh 237 cúrsa foghlama agus forbartha i gcrích in 2022 i bhforbairt scileanna agus oiliúint reachtúil i Sláinte agus Sábháilteacht. Cuireadh oiliúint i bhfeasacht faoi Chosaint Leanaí agus Daoine óga ar fud na heagraíochta do bhreis is 1,300 ball foirne. Tugadh tacaíocht do chaoga is a ceathair ball foirne tríd an Scéim Cúnaimh chun tabhairt faoi bhreis foghlama acadúla a bhain go sonrach lena ról. Cuireadh cláir Mheantóireachta agus Forbartha Céimithe i bhfeidhm ar fud na heagraíochta. 

Reáchtáladh caoga is a naoi comórtas earcaíochta ar a ndearnadh 1,778 iarratas. Cuireadh agallamh ar 641 duine agus earcaíodh 112 ball foirne nua le hionduchtú. Tugadh ardú céime do 79 ball foirne go hinmheánach. 

Cuireadh 440 iniúchadh láithreáin Sláinte agus Sábháilteachta i gcrích ar láithreáin oibre uile na heagraíochta agus tionóladh Seimineár fíor-spéisiúil faoi Shábháilteacht agus Folláine in Amharclann an Phobail do na baill foirne uile.

Suiteáladh córas cianfhaireacháin do Bhaoithe Fáinne agus cuireadh i bhfeidhm é i ngach uiscebhealach sa Chontae trí theicneolaíocht nuálach a forbraíodh i gcomhar le FBManna faoin tionscnamh Baile Átha Cliath Cliste.

Cuspóir 6: Úsáid na Comhairle as teicneolaíocht faisnéise agus cumarsáide (TFC) a chur chun cinn trí thionscnaimh shlána, nua-aimseartha agus chliste lena n-éascaítear eispéiris agus torthaí níos fearr i soláthar seirbhísí
 
Leanadh de thacú le próiseas oibre cumaisc na heagraíochta trí sheirbhísí crua-earraí agus bogearraí TF a sholáthar. 
 
Cuireadh feabhas ar bhearta cibearshlándála na Comhairle trí fhaireachán a dhéanamh ar bhagairtí slándála, an fhreagairt ar theagmhais chibearshlándála a thástáil agus Pleananna Leanúnachais Gnó a uasdátú. 
 
Cuireadh feabhas ar an deais mhíosúil le haghaidh faireachán agus tuairisciú ar fheidhmíocht agus cuireadh ar fáil don phobal í ar shuíomh gréasáin na Comhairle.
 
Tacaíodh le soláthar tionscadal ar fud na heagraíochta trí néalteicneolaíochtaí agus uirlisí agus áiseanna eile ar líne a chur ar fáil.

Cuspóir 7:  Córais láidre bainistíochta airgeadais agus bainistíochta riosca a chur ar fáil

Cuireadh feabhas ar bhailiú phríomhshreafaí féichiúnaithe na Comhairle. 

Méadaíodh an ghiniúint ioncaim ón bpróiseas athbhreithnithe inrátáilte.

Rinneadh athbhreithniú agus uasdátú ar an gclár riosca ar fud na heagraíochta.

Leanadh d’fhaireachán a dhéanamh ar an gCóras Faireacháin Tionscadal Caipitil a dhéanann dul chun cinn tionscadal a rianú chun faisnéis iontaofa agus cothrom le dáta a chur ar fáil ar mhaithe le comhordú níos fearr agus bainistiú níos éifeachtúlaí a dhéanamh chun na tionscadail a sholáthar.

Rinneadh dul chun cinn ar an bpróiseas imréitigh Sócmhainní Seasta.

Cinntíodh gur próiseáladh íocaíochtaí le soláthraithe ar an mbealach ab éifeachtúla agus ab fhéidir.

Ullmhaíodh na cuntais bhliantúla lena n-iniúchadh i gcomhréir leis an gCód Dea-Chleachtais um Chuntasaíocht Údaráis Áitiúil in Éirinn agus na Rialacháin Chuntasaíochta.

Rinneadh faireachán agus rialú gníomhach ar an mBuiséad Bliantúil le haghaidh 2022 agus eisíodh tuairiscí ráithiúla chuig an gComhairle agus chuig an Roinn Tithíochta, Rialtais Áitiúil agus Oidhreachta.

Ullmhaíodh an clár caipitil trí bliana inar corpraíodh tionscadail dar luach €1.1 billiún le haghaidh 2023-2025.

Rinneadh comhairliúchán leis an bpobal faoi nós imeachta éagsúlachta na Cánach Maoine Áitiúil agus cuireadh moltaí faoi bhráid na gComhaltaí Tofa lena bhfaomhadh.

Rinneadh Córas Cuntasaíochta na Comhairle a uasghrádú chuig Milestone 7.

Ghlac an Chomhairle buiséad Ioncaim €306 milliún le haghaidh 2023.

Ullmhaíodh Ráiteas Airgeadais Bliantúil 2021 agus cuireadh an tuarascáil iniúchta faoi bhráid na Comhairle agus an Choiste Iniúchóireachta.





[bookmark: _Toc242095167]Aguisíní

Aguisín 1.1: Ráitis Airgeadais

Ráiteas maidir leis an Staid Airgeadais (clár comhardaithe) an 31 Nollaig 2022 le cur ar fáil tar éis a fhoilsithe an 31 Márta 2023.

[bookmark: _Toc242095169]Aguisín 1.2 Siamsaíocht agus Costais Ghaolmhara
Ceanglaítear le hAlt 76 den Acht Rialtais Áitiúil, 2001 go ndéantar taifeadadh i dtuarascáil bhliantúil údaráis áitiúil ar chaiteachas agus ar mhionsonraí eile maidir le fáiltiú agus siamsaíocht a sholáthar i dtaca le: 
a. Daoine oirirce, agus 
b. I dtaca le himeachtaí speisialta a chur ar bun, atá ábhartha dá fheidhm. 

De bhun an cheanglais sin, deimhníonn Comhairle Contae Átha Cliath Theas leis seo gurbh é €4,836 an figiúr sin ina iomláine le haghaidh 2022. 


















[bookmark: _Toc242095170]Aguisín 2.1: Comhaltaí Tofa Reatha




[bookmark: _Toc242095171]Aguisín 2.2 Íocaíochtaí a Rinneadh le Comhairleoirí in 2022

Iomlán na nÍocaíochtaí Ionadaíocha 					€783,525.27
· Liúntas an Choiste Ceantair 					€88,792.79
· Íocaíochtaí míosúla 							€123,370.79
· Speansais dheimhnithe 						€18,667.01
· Liúntas Chathaoirleach an Choiste um Beartais Straitéiseacha	 €26,838.66
· Liúntas an Mhéara 							€22,482.46
· Liúntas an Leas-Mhéara 						€4,494.19
· Oiliúint 								€11,030.86
· Comhdhálacha 							€0 
· Íocaíochtaí eile 							€0

Iomlán na gCostas a íocadh le comhaltaí maidir le freastal ar chruinnithe den Chomhairle Contae agus a Coistí 								€1,061,839.25




[bookmark: _Toc242095172]Aguisín 2.3 Ballraíocht na Comhairle ar Choistí agus ar Chomhlachtaí Eile

[bookmark: _Toc242095173]Cathaoirligh na gCoistí Ceantair
· Coiste Ceantair Chluain Dolcáin, an Chaisleáin Nua, Ráth Cúil, Theach Sagard agus an Bhriotáis - Cathaoirleach:  An Comhairleoir William Joseph Carey
· Coiste Ceantair Leamhcáin, Bhaile Phámar, Chluain Dolcáin Thuaidh - Cathaoirleach: An Comhairleoir Ed O’Brien
· Coiste Ceantair Ráth Fearnáin / Theach Mealóg / Theach na Giúise / Bhóthar na Bruíne - Cathaoirleach: An Comhairleoir Lyn Hagin-Meade
· Coiste Ceantair Thamhlachta - Cathaoirleach: An Comhairleoir Mick Duff

[bookmark: _Toc242095174]An Coiste Iniúchóireachta
Is mar a leanas a bhí comhdhéanamh an Choiste Iniúchóireachta in 2022:

· Eilís Quinlan (Cathaoirleach), Quinlan and Co Chartered Accountants
· Ann Horan, Stiúrthóir Neamhfheidhmiúcháin Údarás Sábháilteachta Bia na hÉireann
· George Kennington, Iniúchadh is Comhpháirtí, Crowe Ireland
· Martin Nolan, Stiúrthóir Comhlíonta agus Caighdeán Gairmiúil, Relate Software.
· An Comhairleoir David McManus
· An Comhairleoir Guss O’Connell
· An Comhairleoir Teresa Costello

	An Méara Emma Murphy
	Méara, CCÁCT
	

	folamh
	Comhalta Tofa
	D’éirigh an Comh. Peter Kavanagh as.

	An Comh. Carly Bailey
	Comhalta Tofa
	

	An Comh. Yvonne Collins
	Comhalta Tofa
	

	An Comh. Mick Duff
	Comhalta Tofa
	

	An Comh. Louise Dunne
	Comhalta Tofa
	

	An Comh. Cathal King
	Comhalta Tofa
	

	An Comh. Lynn McCrave
	Comhalta Tofa
	Cathaoir.

	An Comh. Derren Ó Brádaigh
	Comhalta Tofa
	

	An Comh. Eoin Ó Broin
	Comhalta Tofa
	

	An Comh. Deirdre O’Donovan
	Comhalta Tofa
	

	An Comh. Shirley O’Hara
	Comhalta Tofa
	

	An Comh. Liona O’Toole
	Comhalta Tofa
	

	An Comh. Baby Pereppadan
	Comhalta Tofa
	

	An Comh. Shane Moynihan
	Comhalta Tofa
	Leas-Chathaoirleach

	Sean Crowe TD
	Comhalta den Oireachtas
	

	Emer Higgins TD
	Comhalta den Oireachtas
	

	John Lahart, TD
	Comhalta den Oireachtas
	

	Mark Ward TD
	Comhalta den Oireachtas
	

	An Cigire James Phibbs, An Garda Síochána - Ráth Fearnáin
	An Garda Síochána
	

	An tArd-Cheannfort Finbarr Murphy - Baile Bhlainséir
	An Garda Síochána
	

	An tArd-Cheannfort Peter Duff – RCBÁC Theas – Oifigeach Roinne RCBÁC Chromghlinne
	An Garda Síochána
	

	An Ceannfort Ian Lackey
RCBÁC Theas – Oifig Roinne Chromghlinne
	An Garda Síochána
	

	Gemma Carton, Athstiúradh an Gharda Síochána
	An Garda Síochána
	

	Trevor Bissett, Cluain Dolcáin D&ATF
	Pobal
	

	Grace Hill, Tamhlacht D&ATF
	Pobal
	

	Colm Ward
	Stiúrthóir, CCÁCT
	

	Emer Meighan
	PPN
	

	John Conroy
	PPN
	

	Rita Harte
	PPN
	

	Sue Dorgan
	PPN
	

	Enda Creegan
	PPN
	

	Noreen Byrne, Fóram Áitiúil Póilíneachta agus Fóram Sábháilteachta Pobail Chluain Dolcáin Thuaidh. 
	Pobal 

[bookmark: _Toc242095176]An Coiste Forbartha Pobail Áitiúil
Tá 19 gcomhalta i gCoiste Forbartha Pobail Áitiúil Bhaile Átha Cliath Theas. 

Ba iad comhaltaí 2022:
	Jennifer Moroney Ward
	Oifigeach Feidhmiúcháin Sinsearach, SDCC

	Colm Ward
	Stiúrthóir Seirbhísí, CCÁCT

	An tOllamh Mary Corcoran
	Cathaoir.

	Tricia Nolan
	Leas-Chathaoirleach an Líonra Rannpháirtíochta Pobail - Colún Pobail

	An Comh. Kieran Mahon
	Comhairleoir

	An Comh.  David McManus
	Comhairleoir

	An Comh. Alan Hayes
	Comhairleoir

	Larry O’Neill
	Páirtíocht Chontae Átha Cliath Theas

	Margaret McQuillan
	Feidhmeannacht na Seirbhíse Sláinte

	Valerie Hogg
	Oifigeach Oideachais Daoine Fásta, Bord Oideachais agus Oiliúna Bhaile Átha Cliath agus Dhún Laoghaire

	Thomas Rooney
	Oifig Fiontair Áitiúil

	Andy Leeson
	An Earnáil Óige

	An Dr Noel McCarthy
	Ionadaí Pobail

	An Dr Phil Mulvaney
 
	Ionadaí Pobail

	Justin Byrne
	Colún Comhshaoil an Líonra Rannpháirtíochta Pobail

	Folúntas
	Colún um Chuimsiú Sóisialta an Líonra Rannpháirtíochta Pobail

	Noreen Byrne
	Líonra Rannpháirtíochta Pobail

	Tony Fegan
	Ealaíona Pobail

	Enda Creegan
	Líonra Rannpháirtíochta Pobail




[bookmark: _Toc242095177]Aguisín 3: Oiliúint agus Comhdhálacha ar ar Fhreastail Comhairleoirí in 2022

Ainm						Láthair		Dáta
Comhdháil Bhliantúil AILG 			Dún na nGall 		23-24 Márta
Modúl 1 AILG 				Corcaigh 			19 Feabhra
Modúl 2 AILG 				Muineachán 			14 Bealtaine
Modúl 3 AILG 				Ros Comáin 			16 Meitheamh	
Oiliúint Earraigh LAMA 			Cill Chainnigh 		11-12 Aibreán
Comhdháil Bhliantúil IPI 			Cill Chainnigh 		7-8 Aibreán

D’fhorbair Comhairle Contae Átha Cliath Theas Creat um Chomhionannas agus Cearta an Duine in 2022. Comhlíontar leis sin gealltanas na Comhairle faoin bPlean Corparáideach agus an ceanglas dlíthiúil faoi Alt 42 (Dualgas maidir le Comhionannas agus Cearta Daonna san Earnáil Phoiblí), den Acht fá Choimisiún na hÉireann um Chearta an Duine agus Comhionannas, 2014. Leagtar amach sa ‘Dualgas’ na freagrachtaí atá ar gach comhlacht poiblí in Éirinn comhionannas a chur chun cinn, idirdhealú a chosc agus cearta daonna a gcuid fostaithe, custaiméirí, úsáideoirí seirbhísí agus aon duine a ndéanann a mbeartais agus a bpleananna difear dóibh a chosaint. 

Tugann Grúpa Oibre um Chomhionannas agus Cearta Daonna tras-rannach na Comhairle treoir agus tacaíocht agus déanann sé faireachán ar chur i bhfeidhm an Dualgais maidir le Comhionannas agus Cearta Daonna san Earnáil Phoiblí. Tá leathanaigh eolais maidir le Dualgas na hEarnála Poiblí ar fáil ar inlíon na Foirne agus ar www.sdcc.ie 

Tionóladh an chéad imeacht bliantúil don fhoireann faoin gCreat Dé hAoine, 9 Nollaig 2022. Rinneadh ceiliúradh ar Lá na Náisiún Aontaithe um Chearta an Duine agus tugadh deis chun an fhoireann a chur ar an eolas faoi ghníomhartha éagsúla SDCC chun aghaidh a thabhairt ar chearta an duine agus comhionannas don fhoireann agus do na pobail ar a bhfreastalaímid. Chuala an fhoireann cuir i láthair ó Lorna Maxwell – Stiúrthóir Feidhmíochta Corparáidí agus Bainistithe Athraithe, Bernie Bradley – ball d’fhoireann IHREC maidir le Dualgas na hEarnála Poiblí, an Dr Michael Seifu – ball d’fhóraim éagsúla a bhaineann le SDCC, lena n-áirítear Grúpa Stiúrtha an Chontae um Thithíocht agus Míchumas agus an Grúpa Bailíochtaithe don Chreat, agus Cristina Hurson, ó Ghrúpa Oibre na Comhairle um Chomhionannas agus Cearta an Duine. Sheol an Méara Emma Murphy an Creat um Chomhionannas agus Cearta an Duine go hoifigiúil tar éis na hócáide. Bhí seastáin eolais ag IHREC, Líonra do Bhaill Foirne LADTA+ SDCC, Seirbhísí Pobail agus Acmhainní Daonna.

Is samplaí iad na gníomhaíochtaí seo a leanas a rinneadh in 2022 den chaoi a bhfuil SDCC ag cur Dualgas na hEarnála Poiblí i bhfeidhm ar fud na Comhairle:

· Dínit san ionad oibre: Reáchtáil Acmhainní Daonna SDCC feachtas rathúil faoi Dhínit san ionad oibre, ina raibh seimineáir ghréasáin ar thopaicí éagsúla a bhain leis an bhfolláine agus inar cruthaíodh trí ghrafaic eolais inar liostaíodh 30 “Leid maidir le Dínit agus Meas”.

· Cácas na mBan i mBaile Átha Cliath Theas: Tugann Seirbhísí Corparáideacha CCÁCT tacaíocht leanúnach do Chácas na mBan i mBÁC Theas. Tá plean oibre forbartha ag an gCácas, lena n-áirítear plean oiliúna, agus óstálfaidh sé ócáid chun Lá Idirnáisiúnta na mBan a chomóradh ar an gCéadaoin, 8 Márta 2023.

· An feachtas Mná sa Pholaitíocht: Mar chuid den fheachtas Mná sa Pholaitíocht, rinneadh taighde le mná a bhí san iomaíocht i dtoghcháin 2019 mar bhonn eolais don chéad chéim eile sa tionscadal. 

· LGBTQI+: Cuireadh an Bhratach Bród Trasinscneach ar foluain ag Halla an Chontae agus ag na hOifigí Cathartha i gCluain Dolcáin an 20 Samhain 2022 chun comóradh a dhéanamh ar an Lá Cuimhneacháin Idirnáisiúnta Trasinscneach agus ar feadh aon mhí amháin ón 31 Márta mar aitheantas ar an Lá Sofheictheachta Trasinscneach Idirnáisiúnta. Ghlac SDCC páirt i mBród i mí an Mheithimh 2022, agus mar chuid de sin cuireadh an bhratach Bród ar foluain ag Halla an Chontae agus ag na hOifigí Cathartha i gCluain Dolcáin. Suiteáladh trasrian coisithe buan ar dhath bogha baistí ag Páirc na Maoile i Sráidbhaile Chluain Dolcáin.

· I dtreo Contae atá báúil don JAM Card©: Is údarás áitiúil atá báúil do JAM Card© é CCÁCT. Tugann an JAM Card© deis do dhaoine a bhfuil srian cumarsáide orthu insint do dhaoine eile go dteastaíonn ‘Díreach Nóiméad’ uathu go discréideach agus go héasca. Gheallamar a bheith inár n-údarás áitiúil atá báúil don JAM Card© chun teachtaireacht shoiléir maidir le hionchuimsitheacht, rochtain agus seirbhís ardchaighdeáin do chustaiméirí a sheoladh amach. Go dtí seo, tá na saoráidí CCÁCT seo a leanas ina saoráidí atá báúil le JAM Card©: Halla an Chontae, Oifigí Cathartha, Cluain Dolcáin, Leabharlanna Bhaile Átha Cliath Theas, Rua Red, Amharclann an Phobail, Ionad Áineasa Chluain Dolcáin, Ionad Áineasa Thamhlachta agus an Cloigtheach, Cluain Dolcáin.

· Is deis bhliantúil thábhachtach d’údaráis áitiúla í an tSeachtain Inrochtaineachta Náisiúnta chun gach duine a spreagadh le díriú ar cheisteanna inrochtaineachta do dhaoine faoi mhíchumas. Baineann comhairlí, gnólachtaí agus grúpaí pobail ar fud na tíre úsáid as an tSeachtain chun aird a tharraingt ar inrochtaineacht a saoráidí agus seirbhísí; agus chun an tsochaí níos leithne a spreagadh le bheith níos ionchuimsithí maidir le riachtanais rochtana éagsúla daoine faoi mhíchumas. Cuireann Comhairle Contae Átha Cliath Theas inrochtaineacht chun cinn ar bhealaí éagsúla ar fud na Seachtaine seo. Reáchtáiltear an tSeachtain gach bliain thart ar an 3 Nollaig, arb é Lá Idirnáisiúnta do Dhaoine Faoi Mhíchumas é. Reáchtáladh feachtas feasachta ar líne faoin inrochtaineacht in 2022 ar chainéil SDCC ar na meáin shóisialta.

· Is Feachtas Náisiúnta Feasachta Poiblí é Make Way Day chun aird a tharraingt ar na saincheisteanna a bhíonn le sárú ag daoine faoi mhíchumas ag dul timpeall a bpobal áitiúil, go háirithe maidir le rochtain do choisithe. Chruthaigh Cónaidhm na hÉireann um Míchumas an tionscnamh seo, agus tá sé á bhainistiú go náisiúnta aige. Bíonn SDCC páirteach san fheachtas sin gach bliain.

· SDCC ag roinnt a taithí ar dhearadh uilíoch agus inrochtaineacht: Thug Oifigeach Idirchaidrimh Míchumais, Rochtana agus Comhionannais SDCC an spreagaitheasc ag seimineár gréasáin an Ionaid Sármhaitheasa i nDearadh Uilíoch (CEUD) / an Údaráis um Chaighdeáin Náisiúnta na hÉireann (NSAI) i mí an Mhárta chun an caighdeán Eorpach nua maidir le hInrochtaineacht agus inúsáidteacht na timpeallachta tógtha a sheoladh. Ba é 'Universal design: the foundation of vibrant, sustainable communities’ teideal an spreagaithisc. I mí Dheireadh Fómhair, rinne sí cur i láthair faoi inrochtaineacht seirbhísí poiblí agus foirgneamh poiblí, agus thaispeáin sí samplaí ó SDCC ag comhdháil bhliantúil an Údaráis Náisiúnta Míchumais i bPáirc an Chrócaigh.

· Údarás Áitiúil atá báúil don litearthacht: Bhí os cionn 40 doiciméad de chuid na Comhairle i mBéarla simplí agus cruthaithe ó thaobh an chomhionannais de, lena n-áirítear: téacs le haghaidh leathanaigh ghréasáin éagsúla, Plean Foirne na hArdbhainistíochta 2023, doiciméid agus acmhainní éagsúla a bhain le tithíocht, grafaic eolais maidir le Dínit san Ionad Oibre, beartais, Nature on our Doorsteps, tuarascáil ar an mBearna Phá idir na hInscní agus na nuachtlitreacha South Dublin Today agus South Circular.

· SDCC ag roinnt a taithí ar Éagsúlacht, Comhionannas agus Ionchuimsitheacht (ÉCI) san Ionad Oibre: D’ullmhaigh SDCC cás-staidéar i mí na Bealtaine 2022 faoi éagsúlacht, comhionannas agus ionchuimsitheacht san ionad oibre le cur san áireamh sa Treoir Riosca maidir le hÉagsúlacht agus Comhionannas a d’fhoilsigh IPB Insurance.

Cuirfear an Tuarascáil ar Éifeachtúlacht Fuinnimh le haghaidh 2022 i gcrích go luath i bhFómhar 2023 tar éis bhailchríoch a chur ar shonraí an chórais M&R i mí Lúnasa. CODEMA a dhéanann an tuarascáil tar éis an fhaisnéis a chur i dtoll a chéile thar ceann gach údaráis áitiúil i mBaile Átha Cliath.

[bookmark: _Toc242095180]Aguisín 6 Nochtuithe Cosanta

Ceanglaítear le halt 22 den Acht um Nochtadh Cosanta, 2014 go bhfoilseofaí tuarascáil bhliantúil a bhaineann leis na Nochtuithe Cosanta a fhaightear.

De bhun an cheanglais sin, deimhníonn Comhairle Contae Átha Cliath Theas leis seo nach bhfuarthas aon tuarascáil in 2022.


[bookmark: _Toc242095181]Aguisín 7: Táscairí Feidhmíochta Áitiúla 2022
	Feidhmíocht Chorparáideach & Bainistíocht Athruithe
	

	Ainm na Staitistice
	Iomláin 2022

	An líon Fiosruithe ó chustaiméirí a dúnadh laistigh den sprioc-am
	53,561

	An líon Ionadaíochta Comhaltaí a dúnadh laistigh den sprioc-am
	4,337

	Líon na n-iarratas ar Shaoráil Faisnéise / Rochtain ar Shonraí ar tugadh freagra orthu
	269

	An líon Saoránach a bhí rannpháirteach go gníomhach i gcomhairliúcháin na Comhairle (lena n-áirítear an tairseach chomhairliúcháin, suirbhéanna saoránach agus vótaí um buiséadú rannpháirtíochta)
	13,429

	Glaonna teileafóin a freagraíodh
	199,626

	Rannpháirtíocht sna Meáin Shóisialta
	677,724

	Leathanaigh ghréasáin a osclaíodh
	2,645,896

	Leantóirí ar na meáin shóisialta
	149,044

	Daoine ar chlár na dtoghthóirí
	193,279

	Cúrsaí foghlama agus forbartha na foirne
	237

	Caiteachas TF iomlán
	6,091,908.63

	Soláthar - an líon conarthaí os cionn €25,000 a bronnadh
	161

	
	

	
	

	Forbairt Eacnamaíochta, Fiontair agus Turasóireachta
	 

	Ainm na Staitistice
	Iomláin 2022

	OFÁ - poist ar tugadh tacaíocht dóibh
	43

	Caiteachas ar dheontais tacaíochta gnó
	286,889.12

	Poist a coinníodh i gCaisleán na Gráinsí
	5,328

	Leabharlann - cuairteoirí (iarbhír)
	679,391

	Leabharlann - míreanna a fuarthas ar iasacht
	881,876

	Rannpháirtithe meantóireachta OFÁ
	604

	Iarratais ar dhearbhán trádála ar líne a ceadaíodh
	107

	Baill ghníomhacha na leabharlainne
	44529.66667	Comment by Selina Bonnie: This figure is confusing

	Caiteachas ar stoc nua leabharlainne
	635,880.99

	Líon na bhféilte / imeachtaí turasóireachta ar tacaíodh leo
	7

	Cuairteoirí chuig Ionad Oidhreachta an Chloigthí
	129,998

	Cuairteoirí chuig ionaid ealaíon
	261,868

	Líon na ndeontas ealaíon a íocadh
	201

	Luach na ndeontas ealaíon a íocadh
	1,006,081

	
	

	
	

	An Comhshaol, Uisce agus Athrú aeráide
	

	Ainm na Staitistice
	Iomláin 2022

	Féar a gearradh - Heicteáir
	7,008

	Crainn a prúnáladh
	8,165

	Crainn a cuireadh
	4,557

	Buidéil phlaisteacha a sábháladh trí úsáid a bhaint as uisce ól as scairdeáin
	86,798

	Talamh féir bithéagsúil a ndearnadh cothabháil air (heicteáir)
	151

	Tionscnaimh Gníomhaithe ar son na hAeráide faoin bPlean Gníomhaithe ar son na hAeráide
	1,566

	Coigiltis Fuinnimh an Údaráis Áitiúil
	39.5

	Líon na seisiún feasachta comhshaoil / gníomhaithe ar son na haeráide
	203

	Áiseanna caithimh aimsire nua (mar shampla, spásanna súgartha, spásanna do dhéagóirí, páirceanna imeartha agus mar sin de)
	6

	Cásanna Truaillithe a bhí faoi réir gearáin
	3,709

	Cásanna Truaillithe a dúnadh
	2,604

	Soláthar bealaí siúlóide agus rothaíochta i bpáirceanna/spásanna oscailte (ciliméadair)
	156,610

	
	

	
	

	Cúrsaí Airgeadais
	 

	Ainm na Staitistice
	Iomláin 2022

	Luach an bhailiúcháin rátaí
	132,115,097.6

	% bailiúchán rátaí
	94

	Luach an bhailiúcháin cíosa tithíochta sóisialta
	28,346,026.1

	% bailiúchán cíosa tithíochta sóisialta
	103.6666667

	Luach an bhailiúcháin iasachtaí
	4,531,959.06

	% bailiúchán iasachtaí
	101.75

	Caiteachas in aghaidh an duine – seirbhísí 
	990.17

	Caiteachas in aghaidh an duine – bonneagar 
	567.66

	Luach an phárolla
	80,176,836.54

	Luach na n-íocaíochtaí a rinne creidiúnaithe 
	284,380,989.7

	Líon na n-íocaíochtaí a rinne creidiúnaithe 
	65,307

	
	

	
	

	Forbairt Tithíochta, Shóisialta agus Pobail
	

	Ainm na Staitistice
	Iomláin 2022

	Iomlán na riachtanas tithíochta a ndearnadh measúnú orthu
	6,972

	Leithdháiltí - Tionóntachtaí Nua
	398

	Cuairteoirí ar áiseanna fóillíochta
	546,570

	Cigireachtaí PRTB
	2,197

	Daoine a fuair cóiríocht
	364

	Caiteachas ar Chothabháil phleanáilte
	3,766,346.29

	An líon tithe faoi úinéireacht an údaráis áitiúil
	9,737

	An líon tithe údaráis áitiúil atá folamh
	114.4166667

	% tithe údaráis áitiúil atá folamh
	1.165833333

	Tithe sóisialta agus inacmhainne atá á dtógáil
	353

	Tionóntachtaí HAP/ RAS
	5,082

	Líon na ndeontas pobail a íocadh
	245

	Rannpháirtíocht i dtionscnaimh spóirt agus pobail faoi stiúir na comhairle
	133,342

	Líon na dteaghlach gan dídean
	496

	Tréimhsí athligin - seachtainí
	26.61833333

	Iarratais ar Chothabháil a fuarthas
	17,081

	Iarratais ar Chothabháil a cuireadh i gcrích
	9,402

	An líon tithe a cuireadh i gcrích faoin gClár Iarfheistithe um Éifeachtúlacht Fuinnimh
	43

	 
	

	 
	

	 
	

	Talamhúsáid, Pleanáil agus Iompar
	

	Ainm na Staitistice
	Iomláin 2022

	Comhaid forfheidhmithe a dúnadh
	323

	Cigireachtaí rialaithe foirgníochta (líon na n-aonad a ndearnadh cigireacht orthu)
	305

	Líon soilse poiblí a deisíodh
	5,825

	Soilse tráchta a deisíodh
	1,031

	Clár Soilsithe Poiblí LED
	1,352

	Cosáin nua agus uasghrádaithe in m2
	71,500

	Lánaí rothaíochta nua agus uasghrádaithe – méadair líneacha chearnaithe
	25,540

	Caiteachas ar fheabhsú sráidbhailte agus ceantair
	1,981,724.24

	Tithe príobháideacha a ceadaíodh
	2,591

	Tithe príobháideacha ar cuireadh tús leo
	2,554

	Iarratais phleanála a fuarthas
	949

	% na n-iarratas pleanála a deonaíodh
	65.33333333

	Cruinnithe réamhphleanála a cuireadh ar bun laistigh d’ocht seachtaine
	91






[bookmark: _Toc242095182]Aguisín 8 An Fhoireann Ardbhainistíochta

· Príomhfheidhmeannach: Daniel McLoughlin
· Stiúrthóir um Fheidhmíocht Chorparáideach agus Bainistíochta Athruithe: Lorna Maxwell
· Stiúrthóir um Fhorbairt Eacnamaíoch, Fiontair agus Turasóireachta: Jason Frehill
· Stiúrthóir um Chomhshaol, Uisce agus Athrú Aeráide: Teresa Walsh
· Stiúrthóir um Fhorbairt Tithíochta, Shóisialta agus Pobail: Colm Ward
· Stiúrthóir um Thalamhúsáid, Pleanáil agus Iompar: Mick Mulhern
· Ceannasaí Airgeadais: Ronan Fitzgerald
· Ceannasaí na gCóras Faisnéise: Tommy Kavanagh
· Ailtire an Chontae: Eddie Conroy
· Gníomhaire Dlí: Sean O’Shea

Cluain Dolcáin



An Comhairleoir Trevor Gilligan	FF





An Comhairleoir Shirley O’Hara	FG





An Comhairleoir Kenneth Egan	FG





An Comhairleoir Francis Timmons	NEAMH





An Comhairleoir William Joseph Carey		 SF An Comhairleoir Laura Donaghy	Glas An Comhairleoir Eoin Ó Broin		SD

Ráth Fearnáin – Teach Mealóg



An Comhairleoir Carly Bailey	SD



An Comhairleoir Yvonne Collins	FF



An Comhairleoir Lynn McCrave	FG



An Comhairleoir Pamela Kearns	LO



An Comhairleoir Ronan McMahon	NEAMH



An Comhairleoir David McManus	FG



An Comhairleoir Mark Lynch	Glas, Leamhcán

An Comhairleoir Ed O’Brien	FF



An Comhairleoir Vicki Casserly	FG



An Comhairleoir Liona O’Toole		NEAMH An Comhairleoir Paul Nicholas Gogarty		NEAMH An Comhairleoir Joanna Tuffy	LO

Baile Phámar – Cnoc an Fhuaráin



An Comhairleoir Guss O’Connell	NEAMH



An Comhairleoir Derren Ó Brádaigh	SF



An Comhairleoir Madeleine Johansson	PBP



An Comhairleoir Alan Hayes	NEAMH



An Comhairleoir Shane Moynihan	FF


Teach na Giúise – Bóthar na Bruíne



Lyn Hagin-Meade	Glas



An Comhairleoir Deirdre O’Donovan	FF



An Comhairleoir Brian Lawlor	FG



An Comhairleoir Emma Murphy	FF



An Comhairleoir Alan Edge	NEAMH, Tamhlacht-Lár

An Comhairleoir Kieran Mahon	SOL



An Comhairleoir Charlie O’Connor	FF



An Comhairleoir Mick Duff	NEAMH



An Comhairleoir Teresa Costello	FF



An Comhairleoir Cathal King	SF



An Comhairleoir Liam Sinclair	ARG, Tamhlacht ó Dheas

An Comhairleoir Patrick Pearse Holohan	NEAMH



An Comhairleoir Leah Whelan	SOL



An Comhairleoir Dermot Richardson	SF



An Comhairleoir Louise Dunne	SF



An Comhairleoir Baby Pereppadan	FG

